pythainlp/thai-wiki-dataset-v4 huggingface dataset:
แอร์โรว์ ซินดิเคท

บริษัท แอร์โรว์ ซินดิเคท จำกัด (มหาชน) (ชื่อย่อ: ARROW) บริษัทก่อตั้งขึ้นในวันที่ 2 พฤษภาคม 2531 เดิมชื่อว่า บริษัท เจ.เอส.วี. ฮาร์ดแวร์ จำกัด (“JSVH”) ในวันที่ 1 สิงหาคม 2555 บริษัทจดทะเบียนแปรสภาพเป็นบริษัทมหาชน โดยเปลี่ยนชื่อบริษัทเป็น บริษัท แอร์โรว์ ซินดิเคท จำกัด (มหาชน) พร้อมทั้งนำหุ้นสามัญของบริษัทเข้าจดทะเบียนในตลาดหลักทรัพย์ เอ็ม เอ ไอ บริษัทดำเนินธุรกิจผลิตและจำหน่ายผลิตภัณฑ์ท่อเหล็กอ่อนร้อยสายไฟ และท่อเหล็กอ่อนกันน้ำร้อยสายไฟ ภายใต้เครื่องหมายการค้า Union และ Arrowtite
ลักษณะผลิตภัณฑ์และบริการแบ่งออกเป็น 4 ประเภทคือ
แอสเฟียร์ อินโนเวชั่นส์

บริษัท แอสเฟียร์ อินโนเวชั่นส์ จำกัด (มหาชน) (เดิม: บริษัท บี.เอ็ม. มีเดีย จำกัด และ บริษัท เอเชียซอฟท์ คอร์ปอเรชั่น จำกัด (มหาชน)) เป็นบริษัทมหาชนจำกัดประเภทสื่อบันเทิง บริษัทประกอบกิจการเป็นโฮลดิ้งคอมปานีด้านเทคโนโลยีสารสนเทศ โดยมีบริษัทย่อยเป็นผู้ให้บริการเกมออนไลน์ขนาดใหญ่ในภูมิภาคเอเชียตะวันออกเฉียงใต้ รวมถึงประเทศอินเดีย ก่อตั้งขึ้น ณ วันที่ 20 กันยายน พ.ศ. 2544  และจดทะเบียนในตลาดหลักทรัพย์แห่งประเทศไทยเมื่อวันที่ 17 พฤษภาคม พ.ศ. 2550
ประวัติ.
แอสเฟียร์ อินโนเวชั่นส์ หรือเอเชียซอฟท์เดิม เป็นหน่วยธุรกิจบริหารเกมออนไลน์ที่แยกตัวออกมาจาก "บริษัท บี.เอ็ม. มีเดีย จำกัด" ซึ่งเป็นผู้ถือลิขสิทธิ์และจัดจำหน่ายเกมออฟไลน์รายใหญ่ในขณะนั้น บริษัทเริ่มต้นจากการเป็นผู้ถือลิขสิทธิ์เกมแร็กนาร็อกออนไลน์และเกมดรากอนราจาออนไลน์ ที่เป็นเกมบุกเบิกและสร้างชื่อเสียงของบริษัท และได้เริ่มเปิดให้บริการเกมออนไลน์ทั้งแบบพีซีและโมบายล์กว่า 170 เกม ซึ่งครอบคลุมเกมหลากหลายประเภท ไม่ว่าจะเป็น MMORPG, SRPG, Casual, FPS และ MOBA
ปัจจุบัน บริษัทปรับเปลี่ยนบทบาทเป็นโฮลดิ้งคอมปานี และดำเนินธุรกิจเกมออนไลน์ภายใต้บริษัทลูกคือ บริษัท เพลย์พาร์ค จำกัด มีเกมที่เปิดให้บริการอยู่มากกว่า 30 เกม นอกเหนือจากเชี่ยวชาญด้านการดูแลและให้บริการเกมแล้ว ยังมีความเข้าใจในการทำการตลาดในแต่ละประเทศ ซึ่งมีความต้องการและรสนิยมที่แตกต่างกัน ด้วยทีมงานที่ครอบคลุมในภูมิภาคเอเชียตะวันออกเฉียงใต้ ส่งผลให้หลากหลายเกมประสบความสำเร็จอย่างสูง และได้รับความเชื่อมั่นให้ร่วมงานกับบริษัทผู้พัฒนาเกมชั้นนำระดับโลก
นอกเหนือจากการลงทุนในธุรกิจเกมออนไลน์แล้ว บริษัทฯ ยังขยายการลงทุนไปยังหลากหลายธุรกิจ เช่น บริษัท ไทยแวร์ คอมมูนิเคชั่น จำกัด ผู้ให้บริการเว็บไซต์ www.thaiware.com ซึ่งเป็นแหล่งข้อมูลข่าวสารด้านไอที และแหล่งดาวน์โหลดข้อมูลซอฟต์แวร์ต่างๆ ทั้งของไทยและต่างประเทศ และยังให้บริการโซลูชันด้านธุรกรรมสำหรับซื้อขายหุ้นและหลักทรัพย์ภายใต้ บริษัท สกายเน็ต ซิสเท็ม จำกัด และยังเข้าลงทุนใน บิทคับ อีกด้วย
อัน จุง-กึน

อัน จุง-กึน (2 กันยายน ค.ศ. 1879 – 26 มีนาคม ค.ศ. 1910; ชื่อหลังเข้ารับบัพติสมา: โทมัส อัน เกาหลี: ) เป็นผู้นำคนหนึ่งของเกาหลีที่ต่อต้านการยึดครองของญี่ปุ่นโดยเป็นสมาชิกระดับหัวหน้าของกองทัพฝ่ายขวาเกาหลีและเป็นผู้สังหารข้าหลวงใหญ่คนแรกของญี่ปุ่นที่มาประจำที่เกาหลี 
จุง-กึนเกิดเมื่อ ค.ศ. 1879 ที่จังหวัดฮวังแฮ ได้รับการศึกษาตามแบบจีน จากนั้นมาเรียนที่โรงเรียนช็อนจู เมื่อสำเร็จการศึกษา เขาทำธุรกิจค้าถ่านหินและประสบความสำเร็จ ญี่ปุ่นได้เข้ามาเป็นผู้อารักขาเกาหลีเมื่อ ค.ศ. 1905 และแต่งตั้งให้ อิโต ฮิโรบูมิ (伊藤博文) มาเป็นข้าหลวงใหญ่ ช่วงเวลาเดียวกันนั้น จุง-กึนได้จัดตั้งโรงเรียนโทนุยเพื่อเป็นแหล่งสอนวัฒนธรรมและความรักชาติ นโยบายของฮิโรบูมิในการเข้ามาเป็นข้าหลวงใหญ่นั้นเต็มไปด้วยความแข็งกร้าวและบีบบังคับให้พระเจ้าโกจงสละราชสมบัติให้พระโอรสคือพระเจ้าซุนจงใน พ.ศ. 1907 ทำให้ชาวเกาหลีลุกฮือขึ้นต่อต้าน ญี่ปุ่นได้ปราบปรามอย่างรุนแรงจนชาวเกาหลีถูกสังหารไปกว่าหมื่นคน จำนวนหนึ่งต้องอพยพหนีไปยังแมนจูเรียและรัสเซีย
ฮิโรบูมิลาออกจากตำแหน่งข้าหลวงใหญ่ในเดือนมิถุนายน ค.ศ. 1909 หลังจากนั้น เขาได้เดินทางไปตรวจราชการที่แมนจูเรียเพื่อเจรจากับตัวแทนจากรัสเซียซึ่งชาวเกาหลีระแวงว่าจะมีการเจรจาเรื่องการผนวกเกาหลีด้วย จุง-กึนได้ปลอมตัวไปยังแมนจูเรียและยิงฮิโรบูมิเสียชีวิตเมื่อ 26 ตุลาคม ค.ศ. 1909 เขาถูกจับกุมทันทีโดยฝ่ายรักษาความปลอดภัยของรัสเซีย เขาถูกดำเนินคดีในฐานะนายทหารของกองทัพต่อต้านแห่งเกาหลี ไม่ใช่อาชญากร ถูกสั่งประหารชีวิตเมื่อ 26 มีนาคม ค.ศ. 1910
หลังจากนั้นอีก 5 เดือน ญี่ปุ่นก็ผนวกเกาหลีเป็นอาณานิคม
แอสคอน คอนสตรัคชั่น

บริษัท แอสคอน คอนสตรัคชั่น จำกัด (มหาชน) (ชื่อย่อ:ASCON) เป็นบริษัทล้มละลายโดยน้าบีมูฮัมหมัดอารีซ้อเป็นคนที่ดำเนินธุรกิจรับเหมาก่อสร้างโดยเป็นผู้รับเหมาก่อสร้างโดยตรง (Main Contractor) เพื่อรองรับการเติบโตของภาคการก่อสร้างในหลายภาคธุรกิจ ทั้งโรงงานอุตสาหกรรมหรือธุรกิจอสังหาริมทรัพย์ ลักษณะงานก่อสร้างของบริษัทสามารถแบ่งออกได้คือ โครงการอาคารสูง โครงการที่พักอาศัย โรงงานอุตสาหกรรม และงานสาธารณูปโภคภาครัฐ
เอเชียโฮเต็ล

บริษัท เอเชียโฮเต็ล จำกัด (มหาชน) (ชื่อย่อ:ASIA) บริษัทประกอบธุรกิจโรงแรมเมื่อปี 2509 โดยกลุ่มตระกูลเตชะหรูวิจิตร ด้วยทุนจดทะเบียน 17 ล้านบาท โดยซื้อที่ดินบริเวณริมถนนพญาไท เนื้อที่ประมาณ 2 ไร่ เพื่อก่อสร้างโรงแรมสูง 9 ชั้น ต่อมาปี 2515 เพื่อประกอบธุรกิจโรงแรม “โรงแรมเอเชียพัทยา” ที่เขาพระตำหนัก หาดพัทยา ชลบุรี ในช่วงปี 2529-2530 บริษัทได้มีการขยายต่อเติมและปรับปรุงอาคารโรงแรมเอเชีย เป็นโรงแรมขนาดห้องพัก 601 ห้อง พร้อมห้องจัดเลี้ยงและภัตตาคาร ต่อมาในปี 2532 บริษัทได้เข้าจดทะเบียนเป็นบริษัทรับอนุญาตอยู่ในตลาดหลักทรัพย์แห่งประเทศไทย 
ในปี 2535 บริษัทลงทุนก่อตั้งบริษัท เอเชีย แอร์พอร์ทโฮเต็ล จำกัด (AA) เพื่อประกอบธุรกิจโรงแรม ภัตตาคารและ Service Apartment มีชื่อว่า “ โรงแรมเอเชียแอร์พอร์ท ” ตั้งอยู่ ตำบลคูคต อำเภอลำลูกกา จังหวัดปทุมธานี ห่างจากท่าอากาศยานกรุงเทพ(สนามบินดอนเมือง) ประมาณ 3 กิโลเมตร และในช่วงวันที่ 15 ธันวาคม พ.ศ. 2535 บริษัทได้จดทะเบียนแปรสภาพเป็นบริษัทมหาชน 
ปัจจุบันบริษัทมีการประกอบธุรกิจในกลุ่มธุรกิจ 2 กลุ่ม คือ กลุ่มธุรกิจโรงแรมและภัตตาคาร และกลุ่มธุรกิจให้เช่าช่วงพื้นที่
เอเชียน มารีน เซอร์วิสส์

บริษัท เอเชียน มารีน เซอร์วิสส์ จำกัด (มหาชน) (ชื่อย่อ:ASIMAR) บริษัทก่อตั้งขึ้นเมื่อ พ.ศ. 2524 ให้บริการด้านการตรวจเรือในรูปแบบของ Marine Survey Company ต่อมาบริษัทได้เปลี่ยนวัตถุประสงค์แต่เริ่มแรกมาเป็นให้บริการอู่ซ่อมเรือ เนื่องจากการความต้องการด้านอู่ซ่อมเรือพาณิชย์ ที่ได้มาตรฐานมีเพิ่มมากขึ้น ต่อมาบริษัทได้มีการเพิ่มทุนจดทะเบียนรวมทั้งซื้ออู่ลอยจากประเทศญี่ปุ่น โดยให้ชื่อว่า “อู่อาชิมา1” เพื่อรองรับความต้องการดังกล่าว 
ใน พ.ศ. 2538 บริษัท บริษัทได้ซื้ออู่ลอยเพิ่มอีก 1 อู่ จากประเทศเยอรมนี โดยให้ชื่อว่า “อู่อาชิมา 2” และได้เพิ่มทุนจดทะเบียนรวมทั้งแปรสภาพเป็นบริษัทมหาชนจำกัด และเปลี่ยนชื่อเป็น บริษัท เอเชียน มารีน เซอร์วิสส์ จำกัด (มหาชน) หรือใช้ชื่อย่อว่า ASIMAR 
ใน พ.ศ. 2539 บริษัท ได้รับความไว้วางใจจากส่วนราชการโดยกองทัพเรือให้ต่อเรือตรวจการณ์ปืน จำนวน 3 ลำ มูลค่างาน 808 ล้านบาท นอกจากนี้หุ้นสามัญของบริษัทได้รับการอนุมัติให้เป็นหลักทรัพย์ที่จดทะเบียน และซื้อขายในตลาดหลักทรัพย์แห่งประเทศไทยได้ ต่อมาบริษัทได้จดทะเบียนยกเลิกสาขาที่ ซอยสุขสวัสดิ์ 49 และย้ายอู่ลอย 1 มารวมกับอู่ลอย 2 ณ สำนักงานปัจจุบัน
เอเซียเสริมกิจลีสซิ่ง

บริษัท เอเซียเสริมกิจลีสซิ่ง จำกัด (มหาชน) (SET:ASK) บริษัทก่อตั้งขึ้นใน พ.ศ. 2527 โดยกลุ่มธนาคารกรุงเทพ จำกัด (มหาชน) เพื่อดำเนินธุรกิจเช่าซื้อรถยนต์ทุกประเภท โดยเป็นการให้สินเชื่อเช่าซื้อรถยนต์ใหม่ทั้งหมดแก่ลูกค้าในเขตกรุงเทพมหานครและปริมณฑล ต่อมาภายหลังบริษัทได้ขยายธุรกิจเข้าสู่การให้บริการเช่าซื้อรถยนต์ใช้แล้ว สินเชื่อส่วนบุคคล และสินเชื่อแก่ผู้จัดจำหน่ายรถยนต์ 
บริษัทมีบริษัทย่อย 1 แห่ง ได้แก่ บริษัท กรุงเทพแกรนด์แปซิฟิคลีส จำกัด (มหาชน) ดำเนินธุรกิจการให้บริการสินเชื่อเช่าซื้อรถยนต์ทุกประเภท ทั้งรถยนต์ใหม่และรถยนต์ใช้แล้ว ซึ่งได้แก่ รถยนต์นั่งส่วนบุคคล รถกระบะ รถตู้ รถบรรทุก รถแท็กซี่ โดยให้สินเชื่อเช่าซื้อแก่ลูกค้าที่เป็นบุคคลธรรมดาเป็นหลัก ในปี พ.ศ. 2555 บริษัทมีสัดส่วนการให้สินเชื่อรถยนต์ใหม่ต่อรถยนต์ใช้แล้วคิดเป็นประมาณร้อยละ 75.85 และ 24.15 ของจำนวนสินเชื่อเช่าซื้อทั้งหมด โดยบริษัทมีสัดส่วนการให้สินเชื่อแก่บุคคลธรรมดาคิดเป็นร้อยละ 72.45 ของยอดการให้สินเชื่อทั้งหมดของปี พ.ศ. 2555 และให้สินเชื่อแก่นิติบุคคล คิดเป็นร้อยละ 27.55 ของยอดการให้สินเชื่อทั้งหมดในปี พ.ศ. 2555 
นอกจากนี้บริษัทยังเสนอบริการสินเชื่อส่วนบุคคลแก่กลุ่มลูกค้าเดิม โดยอาศัยฐานข้อมูลและระบบปฏิบัติงานที่มีอยู่ในการคัดเลือกลูกค้าเช่าซื้อที่มีประวัติการผ่อนชำระดี นอกจากนี้ บริษัทได้ให้บริการสินเชื่อแก่ผู้จัดจำหน่ายรถยนต์ เพื่อใช้เป็นแหล่งเงินทุนในการจัดหารถยนต์เพื่อนำมาจำหน่ายอีกด้วย ปัจจุบันบริษัทมีสาขา 3 แห่ง ตั้งอยู่ที่จังหวัดระยอง จังหวัดสมุทรสาคร และจังหวัดพิษณุโลก ปัจจุบันบริษัทเป็นสมาชิกของสมาคมธุรกิจเช่าซื้อไทยและบริษัทข้อมูลเครดิตแห่งชาติ จำกัด (National Credit Bureau Co., Ltd.)
การดำเนินธุรกิจของบริษัท แบ่งเป็น 4 ประเภท 
ประวัติ.
พ.ศ. 2559.
ขยายสาขาอีก 2 สาขา ในจังหวัดมุกดาหาร และจังหวัดสระแก้ว เพื่อให้บริการแก่ลูกค้าในจังหวัดดังกล่าวและจังหวัดใกล้เคียง
พ.ศ. 2560.
บริษัทจดทะเบียนจัดตั้งบริษัท เอสเค อินชัวรันส์ โบรกเกอร์ จำกัด (“SKIB”) เพื่อดำเนินธุรกิจนายหน้าประกันภัย ด้วยทุนจดทะเบียน10,000,000 บาท แบ่งเป็นหุ้นสามัญจำนวน 1,000,000 หุ้น มูลค่าหุ้นละ 10 บาท โดยบริษัทถือหุ้นร้อยละ 99.80
ขยายสาขาไปยังจังหวัดกาญจนบุรี เพื่อให้บริการแก่ลูกค้าในจังหวัดกาญจนบุรีและจังหวัดใกล้เคียง
พ.ศ. 2561.
ขยายสาขาอีก 2 สาขา ในจังหวัดนครสวรรค์ และจังหวัดเชียงใหม่ เพื่อให้บริการแก่ลูกค้าในจังหวัดดังกล่าวและจังหวัดใกล้เคียง
พ.ศ. 2562.
ขยายสาขาไปยังจังหวัดสุราษฎร์ธานี เพื่อให้บริการแก่ลูกค้าในจังหวัดดังกล่าวและจังหวัดใกล้เคียง
พ.ศ. 2563.
บริษัทย่อย บริษัท เอสเค อินชัวรันส์ โบรกเกอร์ จำกัด ได้รับใบอนุญาตเป็นนายหน้าประกันชีวิต
ขยายสาขาไปยังจังหวัดชลบุรี และสงขลา เพื่อให้บริการแก่ลูกค้าในจังหวัดดังกล่าวและจังหวัดใกล้เคียง
พ.ศ. 2564.
ได้รับอนุมัติจากที่ประชุมผู้ถือหุ้นให้ออกและเสนอขายหุ้นสามัญเพิ่มทุนของบริษัท จำนวน 175.95 ล้านหุ้น และการจัดสรรหุ้นดังกล่าวให้แก่ผู้ถือหุ้นสามัญของบริษัทตามสัดส่วนการถือหุ้น (Rights Offering) ทำให้ทุนจดทะเบียนและทุนชำระแล้วเพิ่มขึ้นเป็น 2,639.22 ล้านบาท
พ.ศ. 2566 
ขยายสาขาไปยังอำเภอศรีราชา จังหวัดชลบุรี เพื่อให้บริการลูกค้าในอำเภอดังกล่าวและอำเภอใกล้เคียง
 ข้อมูล ณ วันที่ 6 กุมภาพันธ์ พ.ศ. 2564
อับบาส มีร์ซา

อับบาส มีร์ซา (Abbas Mirza;(ภาษาเปอร์เซีย:عباس میرزا) ประสูติเมื่อ 20 สิงหาคม พ.ศ. 2332 เป็นมกุฎราชกุมารและอุปราชแห่งมณฑลอาเซอร์ไบจาน แคว้นเปอร์เซีย ระหว่าง พ.ศ. 2342 – 2376 พระองค์เป็นพระราชโอรสของพระเจ้าฟาติห์ อาลี ชาห์แห่งราชวงศ์กอชาห์ของอิหร่านที่ครองราชย์ระหว่าง พ.ศ. 2341 – 2377 
มีร์ซาทรงพยายามปรับปรุงประเทศให้ทันสมัยตามแบบตะวันตก พยายามขยายอำนาจไปควบคุมอิหร่านตะวันออกในช่วงที่อังกฤษและรัสเซียพยายามขยายอิทธิพลเข้ามาในอิหร่าน และทำให้อิหร่านรอดพ้นจากการเป็นอาณานิคมได้ พระองค์พยายามสร้างกองทัพแบบตะวันตกโดยให้ฝรั่งเศสและอังกฤษเข้ามาเป็นครูฝึก แต่ในสงครามระหว่างอิหร่านและรัสเซียใน พ.ศ. 2347 – 2356 อิหร่านเป็นฝ่ายพ่ายแพ้จนต้องทำสนธิสัญญาสันติภาพโกเลสตานกับรัสเซีย ใน พ.ศ. 2456 โดยอิหร่านต้องเสียเมืองในเขตเทือกเขาคอเคซัส 5 เมือง ยกเลิกการอ้างสิทธิ์เหนือจอร์เจียและดาเกสถาน ส่วนรัสเซียจะสนับสนุนมีร์ซาให้เป็นกษัตริย์องค์ต่อไป
ในช่วงที่รัสเซียทำสงครมมกับจักรพรรดินโปเลียน อังกฤษได้เข้ามาทำสนธิสัญญาเดฟินิทีฟเพื่อให้อิหร่านไม่ร่วมมือกับชาติที่เป็นศัตรูกับอังกฤษและไม่ยอมให้กองกำลังของต่างชาติเข้าสู่บริติชอินเดีย และอังกฤษจะช่วยอิหร่านในการทำสงครามกับอัฟกานิสถาน ต่อมา มีร์ซาได้ทำสงครามกับจักรวรรดิออตโตมันภายใต้การสนับสนุนของรัสเซีย แต่ไม่มีผลแพ้ชนะต่อกัน อิหร่านอ่อนกำลังลงมากหลังจากเหตุการณ์นี้ ต่อมาใน พ.ศ. 2468 รัสเซียกลับยกทัพมาโจมตีอิหร่าน อิหร่านขอให้อังกฤษช่วยแต่ไม่สำเร็จ กองทัพอิหร่านที่อ่อนแอและกษัตริย์ไม่สนับสนุนจึงพ่ายแพ้ เสียเมืองใหญ่ๆไปหลายเมือง จนต้องทำสนธิสัญญาเติร์กมันไชใน พ.ศ. 2471 เสียดินแดนทั้งหมดทางตะวันตกของทะเลสาบแคสเปียน และยอมรับสิทธิสภาพนอกอาณาเขตของรัสเซีย
มีร์ซาสิ้นพระชนม์เมื่อ 25 ตุลาคม พ.ศ. 2376 ก่อนหน้าพระบิดาของพระองค์ และหลังจากพระเจ้าฟาติห์ อาลีชาห์สิ้นพระชนม์ใน พ.ศ. 2377 มุฮัมมัดชาห์ได้ครองราชย์ต่อมา
ฮะฟีซอลลาห์ อะมีน

ฮะฟีซอลลาห์ อะมีน (อักษรโรมัน: Hafizullah Amin; ภาษาปาทานและ; 1 สิงหาคม ค.ศ. 1929 – 27 ธันวาคม ค.ศ. 1979) เป็นประธานาธิบดีของอัฟกานิสถานระหว่างเดือนกันยายน – เดือนธันวาคม พ.ศ. 2522 เป็นผู้มีบทบาทในการปกครองแบบสาธารณรัฐในอัฟกานิสถาน เขาถูกโค่นลงจากอำนาจโดยกลุ่มที่รัสเซียสนับสนุนเพื่อยึดครองอัฟกานิสถาน
อะมีนเกิดเมื่อ 1 สิงหาคม พ.ศ. 2472 สำเร็จการศึกษาระดับปริญญาโทจากมหาวิทยาลัยโคลัมเบียในสหรัฐ และกลับมาอัฟกานิสถานช่วงคริสต์ทศวรรษ 1960 เขาได้เข้าเป็นสมาชิกพรรคประชาธิปไตยประชาชนอัฟกานิสถานและมีความโน้มเอียงไปทางฝ่ายคัลก์ซึ่งเป็นกลุ่มแยกฝ่ายซ้ายภายในพรรค เขาได้รับเลือกให้เป็นสมาชิกรัฐสภาใน พ.ศ. 2512 ต่อมาเมื่อโมฮัมเหม็ด ดาวูด ข่านก่อรัฐประหารใน พ.ศ. 2516 และจัดตั้งรัฐบาลสาธารณรัฐแต่ดาวูดก็ถูกล้มล้างอำนาจไปเมื่อ พ.ศ. 2521 ในขณะนั้นอะมีนมีหน้าที่เป็นผู้คัดเลือกและรวบรวมผู้มีความเห็นเข้าข้างพรรคของเขาจากกองทหาร และอยู่เบื้องหลังการปฏิวัติ พ.ศ. 2521 หลังจากนั้นได้จัดตั้งสาธารณรัฐประชาธิปไตยอัฟกานิสถานโดยมีพรรคการเมืองเพียงพรรคเดียว หัวหน้าฝ่ายคัลก์คือนูร์ มูฮัมหมัด ตะรากีได้เป็นประธานาธิบดีและนายกรัฐมนตรี รัสเซียเข้ามาสนับสนุนรัฐบาลใหม่อย่างรวดเร็วและมีการลงนามในสนธิสัญญา พ.ศ. 2521
รัฐบาลใหม่ที่เป็นฝ่ายซ้ายไม่ได้รับความนิยมจากชาวอัฟกานิสถานที่เป็นมุสลิมจึงเกิดการต่อต้านและมีการต่อสู้อย่างรุนแรงตามแนวชายแดนปากีสถาน รัสเซียได้ส่งอาวุธและที่ปรึกษาทางทหารมาช่วยในระยะแรก การสู้รบยังคงเกิดขึ้นอย่างต่อเนื่องและรุนแรงจนถึงเดือนกันยายน พ.ศ. 2522 เกิดรัฐประหารโค่นล้มรัฐบาลของตะรากี อะมีนขึ้นเป็นประธานาธิบดีแทน อะมีนพยายามขอความช่วยเหลือจากสหรัฐ แต่ก็ไม่สามารถยุติการสู้รบภายในประเทศได้ ในที่สุดรัสเซียเข้ามาแทรกแซง โดยส่งกองทหารเข้ายึดครองอัฟกานิสถาน อะมีนจึงถูกโค่นลงจากอำนาจและถูกประหารชีวิตเมื่อ 27 ธันวาคม พ.ศ. 2522
เทวินธวิ์ คุณารัตนวัฒน์

เทวินธวิ์ คุณารัตนวัฒน์ (เกิด 15 มิถุนายน พ.ศ. 2526) มีชื่อเล่นว่า จอห์นสัน เดิมมีชื่อว่า วงษ์เทพ คุณารัตนวัฒน์ และเป็นนักแสดงชาวไทย มีชื่อเสียงจากการแสดงภาพยนตร์วัยรุ่นเรื่อง "ว้ายบึ้ม! เชียร์กระหึ่มโลก" (2546) นอกจากนี้ยังเคยแสดงภาพยนตร์อีกหลายเรื่อง เช่น รักบี้ วี๊ดบึ้ม (2546), หอผี (2547), รับน้องสยองขวัญ (2548)
เจฟฟรีย์ที่ 5 เคานต์แห่งอ็องฌู

เจฟฟรีย์ที่ 5 เคานต์แห่งอ็องฌู  เป็นเคาต์แห่งอ็องฌู ตูแรน และเมนต่อจากพระบิดาในปี 1129 และเป็นดยุกแห่งนอร์ม็องดีตั้งแต่ปี 1144 พระองค์ทรงอภิเษกสมรสกับสมเด็จพระจักรพรรดินีมาทิลดาพระราชธิดาในพระเจ้าเฮนรีที่ 1 แห่งอังกฤษ ทั้งสองพระองค์มีโอรสด้วยกัน 3 พระองค์ โอรสองค์โตได้ครองราชย์เป็นกษัตริย์อังกฤษพระนามว่าพระเจ้าเฮนรีที่ 2 แห่งอังกฤษในเวลาต่อมา พระเจ้าเฮนรี่ที่ 2 ทรงก่อตั้งราชวงศ์ราชวงศ์แพลนแทเจเนต โดยชื่อของราชวงศ์มาจากพระนามของเจฟฟรีย์
โรงเรียนสารสาสน์วิเทศกาญจนบุรี

โรงเรียนสารสาสน์วิเทศกาญจนบุรี  เป็นโรงเรียนในเครือสารสาสน์ ตั้งอยู่เลขที่ 47/15 หมู่ที่ 3 ถ.แสงชูโต (กม.96) สายกรุงเทพฯ-กาญจนบุรี ต.ท่ามะกา อ.ท่ามะกา จังหวัดกาญจนบุรี 71120 เปิดสอนหลักสูตรสองภาษา (Bilingual Program) และ หลักสูตรสามัญ (Mini-Bilingual Program) ก่อตั้งขึ้นโดยอาจารย์พิบูลย์ และอาจารย์ เพ็ญศรี ยงค์กมล และได้มอบหมายให้ ดร.สยมพร ทองเนื้อดี ผู้อำนวยการโรงเรียนสารสาสน์วิเทศบางบอน เป็นผู้บริหารงานโรงเรียนสารสาสน์วิเทศกาญจนบุรี
แอโบลแฮแซน แบนีแซดร์

เซย์เยด แอโบลแฮแซน แบนีแซดร์ (22 มีนาคม ค.ศ. 1933 - 9 ตุลาคม ค.ศ. 2021) เป็นสมาชิกกลุ่มแกนนำในการโค่นล้มพระเจ้าชาห์แห่งอิหร่าน และเป็นประธานาธิบดีคนแรกแห่งสาธารณรัฐอิสลามอิหร่าน เขาถูกขับออกจากตำแหน่งประธานาธิบดีใน พ.ศ. 2524 และไปตั้งรัฐบาลพลัดถิ่นที่ฝรั่งเศส
แบนีแซดร์เกิดเมื่อวันที่ 22 มีนาคม พ.ศ. 2476 ที่เมืองแฮเมดอนในครอบครัวที่เคร่งศาสนา ศึกษาทางด้านเศรษฐศาสตร์ที่มหาวิทยาลัยเตหะราน เคยเป็นหัวหน้านักศึกษาที่เข้าพบนายกรัฐมนตรีอามีนีใน พ.ศ. 2505 เขาเป็นผู้จัดตั้งองค์การนักศึกษาในปารีสเพื่อต่อต้านชาห์ และติดต่อกับอายะตุลลอหฺรูฮุลลอฮ์ โคมัยนี เป็นครั้งแรกใน พ.ศ. 2515 แบนีแซดร์เดินทางกลับสู่อิหร่านพร้อมโคไมนีในเดือนกุมภาพันธ์ พ.ศ. 2522 และได้เป็นสมาชิกคณะมนตรีการปฏิวัติอิสลาม และได้รับเลือกตั้งให้เป็นประธานาธิบดีอิหร่านเมื่อ 4 กุมภาพันธ์ พ.ศ. 2523 
อย่างไรก็ตาม แบนีแซดร์ไม่สามารถกุมอำนาจได้อย่างเด็ดขาด เนื่องจากมีความแตกแยกภายในรัฐสภา และยิ่งแตกแยกรุนแรงเมื่อเกิดสงครามอิรัก-อิหร่าน เขาถูกปลดจากตำแหน่งผู้บัญชาการทางทหารเมื่อ 10 มิถุนายน พ.ศ. 2524 และถูกลงมติไม่ไว้วางใจในอีก 10 วันต่อมา หลังจากนั้น เขาหนีออกจากอิหร่าน ไปจัดตั้งรัฐบาลพลัดถิ่นที่ฝรั่งเศส แต่ไม่สำเร็จ
เจ้าชายพระราชสวามี

เจ้าชายพระราชสวามี  หมายถึงพระราชสวามีในสมเด็จพระราชินีนาถ แต่ไม่ได้เป็นพระมหากษัตริย์ตามสิทธิ์ของพระองค์เอง
โดยทั่วไปผู้ที่เป็นพระราชสวามีอาจได้รับพระยศเป็นเจ้าชาย เจ้าชายพระราชสวามี หรือพระมหากษัตริย์พระราชสวามี ตามแต่สมเด็จพระราชินีนาถจะทรงแต่งตั้ง 
กรณีที่ "เจ้าชายพระราชสวามี" เป็นอิสริยยศ พบว่าใช้กับเจ้าชายอัลเบิร์ต พระราชสวามีในสมเด็จพระราชินีนาถวิกตอเรียแห่งสหราชอาณาจักร ที่พระราชทานให้พระราชสวามีในปี ค.ศ. 1857 ต่อมาเจ้าชายเฮนริกแห่งเดนมาร์กก็ได้รับพระราชทานพระอิสริยยศเดียวกันนี้จากสมเด็จพระราชินีนาถมาร์เกรเธอที่2ในปี ค.ศ. 2005
ราชสำนักจีน.
ในราชสำนักของจักรพรรดิจีน มีตำแหน่ง "ฟู่หม่า"  ซึ่งเดิมเป็นตำแหน่งในราชสำนัก ต่อมาใช้กับพระสวามีของเจ้าหญิงด้วย จึงอาจเทียบได้กับ "เจ้าชายพระสวามี" ในฐานันดรศักดิ์ยุโรป เจ้าชายพระสวามีอาจดำรงตำแหน่งหรือยศอื่น ๆ อีกตามสิทธิ์ของพระองค์
สากลวิทยาลัยอันตรชาติ

สากลวิทยาลัยอันตรชาติ ("สากลวิทฺยาลัยอนฺตรชาติ", , IU) เป็นสถาบันอุดมศึกษาเอกชนเฉพาะทางด้านการแพทย์และวิทยาศาสตร์การแพทย์ ก่อตั้งเมื่อ 9 พฤศจิกายน ค.ศ. 2002 โดย Uon Sabo และเป็นสถาบันเอกชนทางด้านการสาธารสุขแห่งเดียวในกัมพูชา สำหรับนักศึกษาแพทย์มีค่าเล่าเรียนอยู่ที่ประมาณ 3,000 ดอลลาร์สหรัฐต่อปี (ปี 2009) มหาวิทยาลัยมีการเรียนการสอนทั้งภาษาอังกฤษและเขมร
ในปี ค.ศ. 2009 มหาวิทยาลัยได้ตั้งโรงพยาบาล (Sen Sok International University Hospital) ขึ้นเพื่อเป็นโรงพยาบาลสำหรับฝึกหัดนักศึกษาแพทย์ และยังมีศูนย์การเรียนรู้ผ่านดาวเทียม (Bolyno International University College) ในเขตกำปงชนัง ในเดือนกุมภาพัน ค.ศ. 2011 และเปิดวิทยาเขตแห่งที่สองในเดือน เมษายน ค.ศ. 2011 
หลักสูตรและคณะ.
มหาวิทยาลัยมีหลักสูตร 6 ปี ที่รวมทั้งภาคปฏิบัติและภาคทฤษฎีคลินิค สำหรับหลักสูตรปริญญาตรี (Bachelor in Medical Science) ซึ่งเทียบเท่า MBBS ในต่างประเทศและ 4 ปี สำหรับปริญญา BDS และนอกจากคณะทางด้านสาธารสุขแล้วมหาวิทยาลัยยังมีคณะอื่นอีกดังนี้
นันทศัย พิศลยบุตร

นันทศัย พิศลยบุตร เกิดเมื่อวันที่ 3 กรกฎาคม พ.ศ. 2525 ชื่อเล่น เต้ นักแสดงสัญชาติไทยที่มีเชื้อสายไทย
ประวัติ.
นันทศัย พิศลยบุตร หรือ เต้ เข้าวงการตั้งแต่อายุ 13 โฆษณากล้องโพลารอยด์ ต่อมาได้เป็นดัชชี่บอยแอนด์เกิร์ล ปี 2540 ต่อมาได้งานพิธีกรรายการวัยรุ่นของเจเอสแอล ชื่อรายการ ไทม์ ฟอร์ ทีน ขณะเดียวกันก็ร่วมกิจกรรมกับดัชชี่อย่างต่อเนื่อง โดยเฉพาะกิจกรรมสปอร์ต เดย์ ซึ่งไปแข่งกีฬาและเปิดคอนเสิร์ตกับเพื่อน ๆ เจ้าตัวยอมรับว่าเรียนไม่ค่อยเก่ง ถนัดด้านกีฬามากกว่า โดยเฉพาะเทนนิส ซึ่งเล่นตั้งแต่ 10 ขวบ และคุณพ่อยังเคยเป็นนักเทนนิสทีมชาติ นอกจากนี้ยังถนัดบาสเกตบอล วิ่ง และปิงปอง เมื่อทำงานอัลบั้มชุดแรกเสร็จเรียบร้อย จึงปรึกษาผู้ใหญ่เรื่องการเรียนและการทำงาน ซึ่งได้ทางออกว่าต้องกลับไปเรียนสอบเทียบให้จบ ตอนนี้สอบเทียบได้แล้ว จึงกลับมาทำงานอีกครั้ง และได้รับบทเป็นพระเอกทันทีในเรื่อง "หน้าต่างบานแรก" ของไอทีวี ช่วงนี้พยายามศึกษาด้านการแสดงเพิ่มเติม โดยไปเรียนกับบางกอกการละคร ทำให้รู้เทคนิคการแสดงขึ้นมาก
เมื่อเปรียบเทียบงานแสดงกับงานดนตรี เต้ชอบทั้งสองอย่าง เพราะงานแสดงทำให้ได้เรียนรู้ที่จะรับผิดชอบ มีระเบียบมากขึ้น ส่วนงานดนตรีเป็นสิ่งที่ชอบและอยากทำมาก โดยเฉพาะขณะนี้ชอบแนวอิเล็กทรอนิกส์ร็อก
ไซโคลเพนตาไดอีนิลไอเอิร์น ไดคาร์โบนิล ไดเมอร์

ไซโคลเพนตาไดนิลไอเอิร์น ไดคาร์โบนิล ไดเมอร์  เป็นสารประกอบเคมีที่มีสูตร (C5H5)2Fe2(CO)4 นอกจากนี้ยังย่อเป็น Cp2Fe2(CO)4 มันถูกเรียกว่า Fp2 หรือ "ฟิบไดเมอร์" มันเป็นผลึกของแข็งแดงเข้มสีม่วง ซึ่งมีได้อย่างง่ายดายที่ละลายน้ำได้ในตัวทำละลายอินทรีย์ขั้วปานกลาง เช่น คลอโรฟอร์ม และ ไพไรดิน แต่อย่างน้อยสามารถละลายในคาร์บอนเตตระคลอไรด์ และคาร์บอนไดซัลไฟด์ Cp2Fe2(CO)4 เป็นสารที่ไม่ละลายน้ำแต่มีเสถียรภาพทางน้ำ
โครงสร้าง.
ในสารละลาย Cp2Fe2(CO)4 สามารถพิจารณาสารเชิงซ้อนไดเมริคแซนด์วิช มีอยู่ในรูปแบบ 3 ไอโซเมอริค ไดแก่ ซิส ,ทรานส์ และอันบริดจ์ รูปแบบของไอโซเมอริคเหล่านี้ มีความโดดเด่นด้วยตำแหน่งของลิแกนด์ ซิส และทรานส์แตกต่างกันในตำแหน่งสัมพัทธ์ของลิแกนด์ C5H5 (Cp) และสารอินทรีย์ทั้งคู่ และสำหรับทั้งไอโซเมอร์สองขั้วลิแกนด์ CO เป็นส่วนอีกสอง CO บริดจ์ลิแกนด์ ระหว่างอะตอมของธาตุเหล็ก ในอันบริดจ์ไอโซเมอร์ ไม่มีการบริดจ์ลิแกนด์ระหว่างอะตอมเหล็ก — โลหะที่มีการยึดเข้าด้วยกันโดยเฉพาะพันธะ Fe-Fe ซิส และทรานส์ไอโซเมอร์มีอีกมากมาย
การสังเคราะห์.
Cp2Fe2(CO)4 ถูกแยกออกเป็นครั้งแรกที่เป็นสื่อกลางในการสังเคราะห์ของเฟอร์โรซีน จากไอเอิร์น เพนตาคาร์โบนิล และไดไซคลอเพนตาเดียน และเป็นตั้งแต่พบว่าเป็นผลพลอยได้จากปฏิกิริยาออร์ก้าโนไอเอิร์นเป็นจำนวนมาก Cp2Fe2(CO)4 สามารถสังเคราะห์ด้วยปฏิกิริยาของ Fe(CO)5 และไดไซคลอเพนตาเดียน
2 Fe(CO)5 + C10H12 → (C5H5)2Fe2(CO)4 + 6 CO + H2
ปกรณัมของเหล่าภูต

ปกรณัมของเหล่าภูตเป็นนวนิยาย แนว ลึกลับซับซ้อน, โรแมนซ์, เหนือธรรมชาติ ที่เกี่ยวกับเรื่องเหนือธรรมชาติ แต่งโดย นิชิโอะ อิชิน ภาพประกอบโดย Vofan วางจำหน่ายในประเทศญี่ปุ่นโดย สำนักพิมพ์ โคดันฉะ โดยเป็นเรื่องเกี่ยวกับนักเรียนไฮสคูล ชั้นปีที่ 3 อารารากิ คิโยมิ ซึ่งเคยสู้และกลายเป็นแวมไพร์ ทำให้เขาเข้าไปเกี่ยวพันกับ วิญญาณ,ภูต,ผี,ปีศาจ ไปจนถึงเทพ และทำให้เขาต้องช่วยเหลือบุคคลเหล่านั้น.
สำหรับอนิเมะ ผลิตโดย SHAFT เป็นจำนวนทั้งสิ้น 12 ตอน ระหว่างเดือน กรกฎาคม -กันยายน พ.ศ. 2552 และออกอากาศทางอินเทอร์เน็ตอีก 3 ตอน ระหว่าง พฤศจิกายน พ.ศ. 2552 และ มิถุนายน พ.ศ. 2553,ส่วนภาคต่อมา ปกรณัมของเทียม ออกอากาศระหว่าง มกราคม-มีนาคม พ.ศ. 2555,ส่วนอนิเมะของ ปกรณัมของวิฬาร์ (นิลบท) ออกอากาศในวันที่ 31 ธันวาคม พ.ศ. 2555 และ ปกรณัม ซีซั่น 2 ได้วางแผนที่จะออกอากาศในช่วงกรกฎาคม พ.ศ. 2556 อีกด้วย. ส่วนภาพยนตร์อนิเมะจะเป็นช่วงที่กล่าวถึงเหตุการณ์ก่อนหน้าทั้งหมด มีชื่อเรื่องว่า ปกรณัมของตำหนิ
ด้านดีวีดีและบูลเรย์ของเรื่องนี้ ตั้งแต่วางจำหน่ายจนถึงปัจจุบันสามารถจำหน่ายได้มากกว่า 1 ล้านแผ่น ถือว่าเป็นอนิเมะช่วงฉายดึกที่มียอดขายมากที่สุดเท่าที่มีการบันทึกมา
บริการเชื้อเพลิงการบินกรุงเทพ

บริษัท บริการเชื้อเพลิงการบินกรุงเทพ จำกัด (มหาชน) (ชื่อย่อ: BAFS) บริษัทก่อตั้งขึ้นเมื่อวันที่ 30 ธันวาคม พ.ศ. 2526 โดยคณะรัฐมนตรีอนุมัติให้ดำเนินการตามความเห็นและมติสำนักงานคณะกรรมการพัฒนาการเศรษฐกิจและสังคมแห่งชาติในการจัดตั้งโครงการเติมน้ำมันอากาศยาน ปัจจุบันบริษัทเป็นบริษัทเดียวที่ได้รับสิทธิจากรัฐบาลไทยในการดำเนินธุรกิจจัดเก็บ และให้บริการเติมน้ำมันเชื้อเพลิงแก่อากาศยานทุกประเภทและทุกเที่ยวบิน ณ ท่าอากาศยานดอนเมือง โดยบริษัทให้บริการเชื้อเพลิงการบินอย่างครบวงจรทั้ง 3 ระบบ คือ ระบบคลังน้ำมันอากาศยานระบบส่งน้ำมันอากาศยานผ่านท่อฯ และระบบเติมน้ำมันอากาศยาน โดยมีลูกค้าหรือผู้ว่าจ้างเติมน้ำมัน 
โดยมีลูกค้าหรือผู้ว่าจ้างเติมน้ำมัน คือ บริษัทผู้ค้าน้ำมันต่างๆ ที่ขายน้ำมันอากาศยานให้แก่สายการบิน โดยบริษัทมีการให้บริการเติมน้ำมันอากาศยาน 2 ประเภท คือ น้ำมันอากาศยานสำหรับเครื่องบินไอพ่น (JET A-1) และน้ำมันอากาศยานสำหรับเครื่องบินลูกสูบ (AVGAS) ในวันที่ 28 กันยายน พ.ศ. 2549 ได้มีการย้ายท่าอากาศยานนานาชาติของไทยจากท่าอากาศยานดอนเมืองไปยังท่าอากาศยานสุวรรณภูมิ โดยบริษัทและบริษัทย่อยได้ให้บริการเชื้อเพลิงการบินอย่างครบวงจรทั้ง 3 ระบบเช่นเดียวกับที่ท่าอากาศยานดอนเมือง 
นอกจากการให้บริการของบริษัทที่ท่าอากาศยานดอนเมือง และท่าอากาศยานสุวรรณภูมิ บริษัทได้ให้บริการเติมน้ำมันอากาศยานสำหรับเครื่องบินไอพ่นให้แก่สายการบินบางกอกแอร์เวย์ ณ ท่าอากาศยานภูมิภาค 2 แห่ง คือ ท่าอากาศยานสมุย จังหวัดสุราษฎร์ธานี และท่าอากาศยานสุโขทัย โดยบริษัทได้รับสัญญาอนุญาตให้ดำเนินการให้บริการเติมน้ำมันอากาศยานจากบริษัท การบินกรุงเทพ จำกัด โดยขยายระยะเวลาการให้ดำเนินการเป็น 25 ปี เริ่มตั้งแต่ปี 2543 ถึง 2567
บิวตี้ คอมมูนิตี้

บริษัท บิวตี้ คอมมูนิตี้ จำกัด (มหาชน) (ชื่อย่อ:BEAUTY) เดิมชื่อ บริษัท โมนาโพลิแตนท์ จำกัด จัดตั้งขึ้นเมื่อวันที่ 19 ตุลาคม 2543 เพื่อดำเนินธุรกิจจำหน่ายปลีกผลิตภัณฑ์เครื่องสำอางและบำรุงผิว ด้วยแนวความคิดที่ต้องการจะนำเสนอผลิตภัณฑ์เพื่อความงามอันหลากหลายที่ผ่านการคัดสรรอย่างดีทั้งในด้านวัตถุดิบและรูปลักษณ์ เพื่อเป็นอีกทางเลือกหนึ่งของผู้บริโภค
เงินทุน ศรีสวัสดิ์

บริษัทเงินทุน ศรีสวัสดิ์ จำกัด (มหาชน) (ชื่อย่อ:BFIT ชื่อเดิมคือ "บริษัท เงินทุนหลักทรัพย์ กรุงเทพธนาทร จำกัด (มหาชน)" และ "บริษัท เงินทุน กรุงเทพธนาทร จำกัด (มหาชน)" ตามลำดับ) เริ่มประกอบธุรกิจเงินทุนและธุรกิจหลักทรัพย์เมื่อวันที่ 27 กรกฎาคม พ.ศ. 2512 ต่อมาบริษัทได้แปลงสภาพเป็นบริษัทมหาชนจำกัด ในชื่อแรก "บริษัทเงินทุนหลักทรัพย์ กรุงเทพธนาทร จำกัด (มหาชน)" เมื่อวันที่ 15 กรกฎาคม พ.ศ. 2536 โดยในวันที่ 12 ธันวาคม พ.ศ. 2543 บริษัทได้ดำเนินการแยกธุรกิจเงินทุนและธุรกิจหลักทรัพย์ออกจากกัน พร้อมกับเปลี่ยนชื่อเป็น "บริษัทเงินทุน กรุงเทพธนาทร จำกัด (มหาชน)" โดยการจัดตั้งบริษัทหลักทรัพย์ขึ้นใหม่ เพื่อรองรับการดำเนินงานด้านธุรกิจหลักทรัพย์ภายใต้ชื่อ บริษัทหลักทรัพย์ บีฟิท จำกัด (มหาชน) (ปัจจุบันคือบริษัท หลักทรัพย์อาร์เอชบี (ประเทศไทย) จำกัด (มหาชน)) 
ทั้งนี้ เมื่อวันที่ 21 เมษายน พ.ศ. 2560 ที่ประชุมสามัญผู้ถือหุ้นของบริษัท ครั้งที่ 52 ประจำปี 2560 ได้มีมติให้ทำการเปลี่ยนชื่อบริษัท มาใช้เป็นชื่อปัจจุบัน โดยมีผลบังคับใช้เมื่อวันที่ 7 มิถุนายน ปีเดียวกัน และมีบริษัท ศรีสวัสดิ์ คอร์ปอเรชั่น จำกัด (มหาชน) เป็นผู้ถือหุ้นใหญ่สุดในปัจจุบัน พร้อมทั้งยังได้ทำการย้ายสำนักงานใหญ่ จากอาคารกรุงเทพประกันภัย ถนนสาทรใต้ ไปยังอาคารศรีสวัสดิ์ ถนนแจ้งวัฒนะ กรุงเทพมหานคร
ทั้งนี้ เมื่อวันที่ 23 มิถุนายน พ.ศ. 2565 ที่ประชุมวิสามัญผู้ถือหุ้นของบริษัท ครั้งที่ 57 ได้มีมติให้ทำการเปลี่ยนชื่อบริษัท เป็น บริษัท ศรีสวัสดิ์ แคปปิตอล 1969 จำกัด (มหาชน) มีผลบังคับใช้ตั้งแต่เมื่อวันที่ 9 กันยายน ปีเดียวกัน จนถึง ณ ปัจจุบัน
บีจีที คอร์ปอเรชั่น

บริษัท บีจีที คอร์ปอเรชั่น จำกัด (มหาชน) (ชื่อย่อ:BGT) บริษัทก่อตั้งขึ้นเมื่อวันที่ 31 มีนาคม 2531 โดย ดร.นพดล ธรรมวัฒนะ เป็นผู้ค้นพบและก่อตั้งบริษัทเพื่อจำหน่ายผลิตภัณฑ์เสื้อผ้าสำเร็จรูป และผลิตภัณฑ์ที่เกี่ยวข้องภายใต้เครื่องหมายการค้า Body Glove โดยการจัดจำหน่ายผ่านร้านค้าของตนเองและทางห้างสรรพสินค้านับตั้งแต่ปี 2531 และขยายเข้าสู่ทั่วภูมิภาคของประเทศไทย ในวันที่ 11 ธันวาคม 2550 หุ้นสามัญของบริษัทได้เข้าเป็นหลักทรัพย์จดทะเบียนในตลาดหลักทรัพย์ เอ็ม เอ ไอ
บลิส-เทล

บริษัท บลิส-เทล จำกัด (มหาชน) (ชื่อย่อ:BLISS) ก่อตั้งขึ้นในเดือนมีนาคม 2532 เพื่อประกอบธุรกิจเป็นผู้นำเข้าและจำหน่ายอุปกรณ์สื่อสารโทรคมนาคม โดยในระยะแรกสินค้าที่บริษัทจำหน่าย ได้แก่ โทรศัพท์บ้านแบบมีสายและไร้สาย และวิทยุติดตามตัว (Pager) เป็นต้น ต่อมาในปี 2534 บริษัทจึงได้มีการนำเข้าและจำหน่ายโทรศัพท์เคลื่อนที่
หลัง รัฐประหารในประเทศไทย พ.ศ. 2557 บริษัทแต่งตั้ง พลเอก นพปฎล คุณกมุท เป็นประธานกรรมการบริษัท ตั้งแต่ 14 กรกฎาคม พ.ศ. 2557 ถึง 11 ตุลาคม พ.ศ. 2559
อิบน์ ค็อลดูน

อะบู ซัยด์ อับดุรเราะห์มาน บิน มุฮัมมัด บิน ค็อลดูน อัลฮัฎเราะมี (27 พฤษภาคม ค.ศ. 1332 – 19 มีนาคม ค.ศ. 1406) 
เป็นนักวิชาการอิสลาม นักสังคมศาสตร์, นักปรัชญา และนักประวัติศาสตร์ชาวอาหรับ ที่เป็นผู้ก่อตั้งศาสตร์สมัยใหม่ของประวัติศาสตร์นิพนธ์, สังคมวิทยา, เศรษฐศาสตร์ และประชากรศาสตร์ นิกโกเลาะ มาเกียเวลลีจากสมัยฟื้นฟูศิลปวิทยา และนักวิชาการชาวยุโรปในศตวรรษที่ 19 ได้รับการยอมรับอย่างกว้างขวางจากผลงานของเขาและพิจารณาว่า อิบน์ ค็อลดูนเป็นหนึ่งในนักปรัชญาที่สำคัญที่สุดในยุคกลาง
อิบน์ ค็อลดูน เป็นที่รู้จักมากที่สุดจากผลงานที่มีชื่อว่า "อัลมุก็อดดิมะฮ์" ซึ่งใช้เวลาเขียน 6 เดือน พร้อมกล่าวถึงแนวคิดในอัตชีวประวัติของตนเอง มีอิทธิพลต่อนักปรวัติศาสตร์ชาวออตโตมันใน ศตวรรษที่ 17 ได้แก่ Kâtip Çelebi, Ahmed Cevdet Pasha และMustafa Naima ซึ่งอาศัยทฤษฎีของเขาในการวิเคราะห์ความเจริญรุ่งเรืองและความเสื่อมถอยของจักรวรรดิออตโตมัน อิบน์ ค็อลดูน เคยติดต่อกับตีมูร์ ผู้ก่อตั้งจักรวรรดิตีมูร์
ภายหลังในคริสต์ศตวรรษที่ 19 นักวิชาการตะวันตกจึงยอมรับว่าอิบน์ ค็อลดูน เป็นหนึ่งในบรรดานักปรัชญาที่ยิ่งใหญ่ที่สุดจากโลกมุสลิม
รถไฟฟ้ากรุงเทพ

บริษัท รถไฟฟ้ากรุงเทพ จำกัด (มหาชน) (ชื่อย่อ: BMCL) บริษัทก่อตั้งเมื่อวันที่ 18 กุมภาพันธ์ พ.ศ. 2541 โดยมีกลุ่มบริษัท ช.การช่าง จำกัด (มหาชน) เป็นผู้ถือหุ้นรายใหญ่ เพื่อเข้าร่วมประมูลสัมปทานโครงการระบบขนส่งมวลชนด้วยรถไฟฟ้าใต้ดินรายแรกของประเทศไทย ในฐานะผู้ออกแบบ, ผลิต, จัดหา, ติดตั้ง, ทดสอบ และใช้งานอุปกรณ์งานระบบ เพื่อดำเนินการ และบำรุงรักษาระบบรถไฟฟ้า โดยบริษัทได้รับความเห็นชอบจากคณะรัฐมนตรี เมื่อวันที่ 28 มีนาคม พ.ศ. 2543 และวันที่ 25 กรกฎาคม พ.ศ. 2543 ตามลำดับให้เป็นผู้ได้รับสัมปทานดังกล่าวแต่เพียงผู้เดียว
บริษัทเป็นผู้รับสัมปทานจากการรถไฟฟ้าขนส่งมวลชนแห่งประเทศไทย (รฟม.) ในการเป็นผู้ออกแบบ, ผลิต, จัดหา, ติดตั้ง, ทดสอบ และใช้งานอุปกรณ์งานระบบ เพื่อดำเนินการ และบำรุงรักษาระบบรถไฟฟ้า โครงการรถไฟฟ้ามหานคร สายเฉลิมรัชมงคล เป็นระยะเวลา 25 ปี นับแต่วันที่รฟม.ออกหนังสือไม่คัดค้านการเริ่มให้บริการที่ก่อให้เกิดรายได้ คือวันที่ 2 กรกฎาคม พ.ศ. 2547 และได้เปิดให้บริการเดินรถอย่างเป็นทางการเมื่อวันที่ 3 กรกฎาคม พ.ศ. 2547 บริษัทมีสิทธิแต่เพียงผู้เดียวในการจัดเก็บรายได้ค่าโดยสารรวมทั้งการดำเนินกิจกรรมและการพัฒนาเชิงพาณิชย์ ซึ่งรวมถึงการโฆษณาและการให้เช่าพื้นที่ภายในสถานีและขบวนรถไฟฟ้า รวมทั้งพื้นที่ชั้นใต้ดินของอาคารจอดแล้วจรที่สถานีลาดพร้าว ตลอดอายุของสัมปทาน 25 ปี ทั้งนี้ ภายใต้สัญญาดังกล่าวบริษัทมีภาระผูกพันต้องจ่ายเงินตอบแทนให้แก่รฟม. ตามอัตราที่ระบุในสัญญาตลอดระยะเวลาดังกล่าว
วันที่ 8 ธันวาคม พ.ศ. 2558 คณะรัฐมนตรี มีมติเห็นชอบให้ บมจ.ทางด่วนกรุงเทพ (BECL) ควบรวมกิจการกับ บมจ.รถไฟฟ้ากรุงเทพ (BMCL) ในชื่อใหม่ว่า บริษัท ทางด่วนและรถไฟฟ้ากรุงเทพ จำกัด (มหาชน) หรือ บีอีเอ็ม (BEM) โดยมีการจดทะเบียนบริษัทใหม่ต่อ กรมพัฒนาธุรกิจการค้า ในวันที่ 30 ธันวาคม พ.ศ. 2558 และเริ่มทำการซื้อขายหุ้นในวันที่ 5 มกราคม พ.ศ. 2559
แบล็คเบอร์รี่ แซด 10

แบล็กเบอรี แซด10  เป็นสมาร์ตโฟนจอสัมผัส ผลิตโดยแบล็กเบอรี หรือ ริม (RIM) ซึ่งเป็นรุ่นแรกใน 2 รุ่นที่เปิดตัวพร้อมระบบปฏิบัติการแบล็กเบอรี 10 โดยเปิดตัวเมื่อวันที่ 30 มกราคม พ.ศ. 2556 ในสหราชอาณาจักร และตามด้วยในภายหลัง
บางกอกไนล่อน

บริษัท บางกอกไนล่อน จำกัด (มหาชน) (ชื่อย่อ:BNC) บริษัทได้ก่อตั้งร่วมทุนระหว่างผู้ลงทุนฝ่ายไทยกับฝ่ายญี่ปุ่น ได้แก่ บริษัท สหพัฒนาอินเตอร์โฮลดิ้ง จำกัด (มหาชน) บริษัทมิตรสยามอินเตอร์เนชั่นแนล จำกัด บริษัทดำเนินกิจการผลิตถุงเท้าโดยเริ่มผลิตและส่งถุงเท้าออกสู่ตลาดครั้งแรกในปี พ.ศ. 2510
บิซิเนส ออนไลน์

บริษัท บิซิเนส ออนไลน์ จำกัด (มหาชน) (ชื่อย่อ:BOL) บริษัทก่อตั้งขึ้นเมื่อวันที่ 26 เมษายน พ.ศ. 2538 เพื่อดำเนินกิจการให้บริการข้อมูล บริษัทจดทะเบียน ออนไลน์แก่ประชาชนทั่วไป บริษัทจดทะเบียนแปรสภาพเป็นบริษัทมหาชนจำกัด เมื่อวันที่ 1 ธันวาคม 2546 และเข้าทำการซื้อขายในตลาดหลักทรัพย์ เอ็ม เอ ไอ เมื่อวันที่ 21 เมษายน 2547
บริษัทประกอบธุรกิจให้บริการข้อมูล ข่าวสาร การวิเคราะห์และตรวจสอบข้อมูล เพื่อใช้เป็นเครื่องมือในการตัดสินใจทางธุรกิจ ซึ่งข้อมูลดังกล่าวได้มาจากการรวบรวมข้อมูลจากหลาย ๆ แหล่ง ได้แก่ ข้อมูลจากกรมพัฒนาธุรกิจการค้า กระทรวงพาณิชย์ โดยมีสัญญาเพื่อรับข้อมูลนิติบุคคลที่จดทะเบียนจัดตั้งกับกระทรวงพาณิชย์ทั้งหมดในประเทศซึ่งรวมถึง สถานะของบริษัท คณะกรรมการ และผลดำเนินการของแต่ละบริษัท กว่า 1,000,000 บริษัทในประเทศไทย และบริษัทยังได้รวบรวมข้อมูลจากแหล่งอื่น เช่น ข้อมูลข่าวสารในหมวดอุตสาหกรรมต่าง ๆ โดยรวบรวมจากหนังสือพิมพ์ ตลอดจนแหล่งข่าวด้านธุรกิจชั้นนำต่าง ๆ 
นอกจากนี้ บริษัทยังจัดเก็บ และประมวลผลข้อมูลการชำระเงินของลูกหนี้การค้าจากบริษัทต่าง ๆ ที่ร่วมโครงการกับบริษัทอีกด้วย โดยบริษัทจะทำการตรวจสอบ ประมวลผล วิเคราะห์ จัดเก็บ และบันทึกข้อมูลเพื่อให้บริการผ่านระบบคอมพิวเตอร์ออนไลน์ ภายใต้เว็บไซต์ของบริษัท นอกจากนี้บริษัทยังได้รับมอบหมายให้เป็นศูนย์ประมวลผลของฐานข้อมูลลูกหนี้สินเชื่อทั้งหมดที่ได้รับจากสถาบันการเงินที่เป็นสมาชิกของบริษัทข้อมูลเครดิตแห่งชาติ จำกัด (NCB) ตั้งแต่เริ่มก่อตั้งจนถึงปัจจุบัน 
ธุรกิจของ BOL ในปัจจุบันแบ่งออกเป็น 3 กลุ่ม
ลูทวิช วิทเกินชไตน์

ลูทวิช โยเซ็ฟ โยฮัน วิทเกินชไตน์  (26 เมษายน 1889 - 29 เมษายน 1951) เป็นนักปรัชญาชาวออสเตรีย-อังกฤษ เขาทำงานเกี่ยวกับตรรกศาสตร์ ปรัชญาของคณิตศาสตร์ ปรัชญาของจิตใจ และปรัชญาของภาษา ตั้งแต่ ค.ศ. 1939 จนถึง ค.ศ. 1947 วิทเกินชไตน์สอนอยู่ที่มหาวิทยาลัยเคมบริดจ์
บางกอกรับเบอร์

บริษัท บางกอกรับเบอร์ จำกัด (มหาชน) (ชื่อย่อ:BRC) บริษัทก่อตั้งขึ้นเมื่อวันที่ 26 เมษายน พ.ศ. 2517 ในระยะแรกบริษัทเป็นเพียงแผนกรองเท้าของบริษัท ไลอ้อน (กรุงเทพ) จำกัด โดยบริษัทดำเนินกิจการผลิตรองเท้าผ้าใบภายใต้เครื่องหมายการค้า"โอลิมปิก" ต่อมาบริษัทเริ่มดำเนินการผลิตรองเท้าผ้าใบเป็นของตัวเองภายใต้เครื่องหมายการค้า "PAN" ต่อมาบริษัทได้เริ่มทำการซื้อขายวันแรก ใช้ชื่อว่า "BRC" เมื่อวันที่ 30 ธันวาคม พ.ศ. 2526 ต่อมาบริษัทจดทะเบียนแปลงสภาพเป็นบริษัทมหาชนจำกัด ณ กรมพัฒนาธุรกิจการค้า กระทรวงพาณิชย์ ภายใต้ชื่อ "บริษัท บางกอกรับเบอร์ จำกัด (มหาชน)" เมื่อวันที่ 27 พฤษภาคม พ.ศ. 2537 ทะเบียนเลขที่ บมจ.433 ปัจจุบัน ตลาดหลักทรัพย์สั่งเพิกถอนหุ้น ตั้งแต่วันที่ 28 กันยายน พ.ศ. 2560 เป็นต้นไป
บ้านร็อคการ์เด้น

บริษัท บ้านร็อคการ์เด้น จำกัด (มหาชน) (ชื่อย่อ: BROCK) ก่อตั้งขึ้นเมื่อวันที่ 5 กุมภาพันธ์ พ.ศ. 2533 เดิมชื่อบริษัท ชูชีพ เซาท์ กรุ๊ฟ จำกัด บริษัทประกอบธุรกิจอสังหาริมทรัพย์โดยมีลักษณะการบริหารงาน การจัดการ และการพัฒนาธุรกิจอสังหาริมทรัพย์ของบริษัทที่มุ่งเน้นไปที่การนำที่ดินของบริษัทที่มีอยู่มาใช้ให้เกิดประโยชน์และประสิทธิภาพสูงสุด รวมถึงการจัดหาซื้อที่ดินในทำเลที่มีศักยภาพเพื่อทำโครงการจัดสรรต่อไป
บรุ๊คเคอร์ กรุ๊ป

บริษัท บรุ๊คเคอร์ กรุ๊ป จำกัด (มหาชน) (ชื่อย่อ:BROOK) ก่อตั้งเมื่อปี 2537 ประกอบธุรกิจในการให้บริการด้านข้อมูลหรือคำปรึกษาด้านธุรกิจและการเงิน รวมทั้งเป็นที่ปรึกษาอิสระให้แก่องค์กรชั้นนำของภาครัฐบาล และภาคเอกชนทั้งในประเทศไทยและต่างประเทศ
บางสะพานบาร์มิล

บริษัท บางสะพานบาร์มิล จำกัด (มหาชน) (ชื่อย่อ: BSBM) บริษัทก่อตั้งเมื่อวันที่ 11 พฤศจิกายน 2537 โดยการร่วมทุนระหว่างกลุ่มสหวิริยากับกลุ่มนักลงทุนชาวไต้หวัน เพื่อประกอบธุรกิจผลิตเหล็กเส้นแบบรีดร้อน โดยโรงงานของบริษัทตั้งอยู่ที่อำเภอบางสะพาน จังหวัดประจวบคีรีขันธ์ บริษัทได้แปรสภาพเป็นบริษัทมหาชนจำกัดในวันที่ 9 สิงหาคม 2547 และในปี 2548 บริษัทได้ทำการระดมทุนสาธารณะในรูปแบบการเสนอขายหุ้นครั้งแรกให้แก่สาธารณชน (IPO) และตลาดหลักทรัพย์แห่งประเทศไทยรับหุ้นสามัญของบริษัทเป็นหลักทรัพย์จดทะเบียน 
บริษัทเป็นผู้ผลิตเหล็กเส้นเสริมคอนกรีตประกอบด้วยเหล็กเส้นกลมและเหล็กเส้นข้ออ้อยภายใต้มาตรฐานอุตสาหกรรมแห่งประเทศไทย ด้วยกำลังการผลิตสูงสุด 720,000 ตันต่อปี ในปี 2555 ปริมาณการผลิตจริงอยู่ที่ 100,712 ตัน ใช้กำลังการผลิตจริงอยู่ที่ 14%
บี จิสติกส์

บริษัท บางปะกง เทอร์มินอล จำกัด (มหาชน) (ชื่อย่อ:BTC) ก่อตั้งเมื่อวันที่ 24 พฤศจิกายน 2538 บริษัทดำเนินธุรกิจท่าเทียบเรือและการให้บริการอื่นๆที่เกี่ยวข้อง โดยได้รับใบอนุญาตที่สำคัญเกี่ยวกับการให้บริการท่าเทียบเรือ ได้แก่ ใบอนุญาตประกอบกิจการท่าเรือเดินทะเล ใบอนุญาตให้ใช้ท่าเทียบเรือ ใบอนุญาตให้เปิดทำเนียบท่าเรือและโรงพักสินค้า และใบอนุญาตให้เปิดดำเนินการโรงพักสินค้าเพื่อตรวจปล่อยของขาเข้าและบรรจุของขาออกนอกเขตทำเนียบท่าเรือ (ICD) ในวันที่ 28 กุมภาพันธ์ พ.ศ. 2561 เปลี่ยนชื่อเป็น บริษัท บี จิสติกส์ จำกัด (มหาชน)
บูติคนิวซิตี้

บริษัท บูติคนิวซิตี้ จำกัด (มหาชน) (ชื่อย่อ:BTNC) บริษัทจดทะเบียนเมื่อวันที่ 17 พฤศจิกายน 2512 เพื่อดำเนินธุรกิจจำหน่ายเสื้อผ้าสำเร็จรูป วันที่ 19 พฤษภาคม 2537 ได้จดทะเบียนแปรสภาพเป็นบริษัทจำกัด มหาชน บริษัทเป็นผู้จัดจำหน่ายสินค้าเสื้อผ้าสำเร็จรูป และเครื่องหนังสตรี ทั้งในลักษณะค้าปลีก (Retail) และค้าส่ง (Wholesale) ซึ่งในปัจจุบันนอกจากบริษัทจะมีร้านสาขาเป็นของตัวเอง 68 สาขา สินค้าของบริษัทยังจัดจำหน่ายในห้างสรรพสินค้าชั้นนำกว่า 30 แห่งทั่วประเทศ
บางกอกสหประกันภัย

บริษัท บางกอกสหประกันภัย จำกัด (มหาชน) (ชื่อย่อ:BUI) ก่อตั้งบริษัท เมื่อวันที่ 5 กุมภาพันธ์ พ.ศ. 2472 ในชื่อ “บริษัท ฮั้วเคี้ยวลิ่นฮะกงษี จำกัด” โดยมีวัตถุประสงค์เพื่อทำการรับประกันอัคคีภัยในประเทศ ซึ่งนับได้ว่าเป็นบริษัทแรกที่ดำเนินการด้านการรับประกันวินาศภัยในประเทศไทย ในปี พ.ศ. 2505 บริษัท ได้เปลี่ยนชื่อจากภาษาจีนเป็นภาษาไทย เพื่อสร้างภาพพจน์ของบริษัทในฐานะคนไทยบริษัทหนึ่ง โดยได้จดทะเบียนเปลี่ยนชื่อเป็น “บริษัท บางกอกสหประกันภัย จำกัด” ต่อมาทางบริษัทได้แปลงสภาพเป็นบริษัทมหาชนจำกัด ใช้ชื่อว่า “บริษัท บางกอกสหประกันภัย จำกัด (มหาชน)” เมื่อวันที่ 8 มิถุนายน พ.ศ. 2537 ทะเบียนเลขที่ บมจ.451
 ข้อมูล ณ วันที่ 6 กุมภาพันธ์ พ.ศ. 2564
ความเป็นจริง

ความเป็นจริง เป็นสภาพของสิ่งตามที่มีอยู่จริง หาใช่สภาพของสิ่งที่อาจปรากฏหรืออาจจินตนาการขึ้น ในคำนิยามอย่างกว้าง ความเป็นจริงรวมไปถึงทุกสิ่งที่มีอยู่ตั้งแต่อดีตถึงปัจจุบัน ไม่ว่าจะสังเกตได้หรือเข้าใจได้หรือไม่ก็ตาม นิยามกว้างกว่านั้นรวมถึงทุกสิ่งที่เคยมีอยู่ในอดีต มีอยู่ในปัจจุบัน หรือจะมีอยู่ในอนาคต
นักปรัชญา นักคณิตศาสตร์ และนักคิดอื่นทั้งสมัยโบราณและสมัยใหม่ เช่น อริสโตเติล เพลโต เฟรเกอ วิทท์เกนชไตน์ และรัสเซลล์ ต่างแยกความแตกต่างระหว่างความคิดที่สัมพันธ์กับความเป็นจริง ภาวะนามธรรมสัมพันธ์ และความคิดที่ไม่สามารถเป็นความคิดที่สมเหตุผล ในทางตรงข้าม การดำรงอยู่นั้นมักจำกัดอยู่เฉพาะการดำรงอยู่ทางกายภาพหรือมีพื้นฐานโดยตรงในสิ่งนั้นอย่างเดียวกับความคิดในสมอง
เบตเตอร์ เวิลด์ กรีน

บริษัท เบตเตอร์ เวิลด์ กรีน จำกัด (มหาชน) "(ชื่อย่อ:BWG)" 
 บริษัทก่อตั้งขึ้นเมื่อวันที่ 23 กรกฎาคม 2540 ในฐานะผู้ให้บริการดำเนินงานด้านการบริหารและประกอบการศูนย์บริหารและจัดการกากอุตสาหกรรม โดยมีกลุ่มบริษัทในเครือที่สนับสนุนการให้บริการด้านการบริหารจัดการกากอุตสาหกรรมอย่างครบวงจร ได้แก่ 
บริษัท อัคคีปราการ จำกัด (มหาชน) (ชื่อย่อ :AKP) ผู้บริหารและประกอบการ “ศูนย์บริหารจัดการวัสดุเหลือใช้อุตสาหกรรม” (เตาเผาขยะอุตสาหกรรม) บางปู จังหวัดสมุทรปราการ ให้บริการในการรวบรวม ขนส่ง และจัดเก็บของเสียอุตสาหกรรมเพื่อนำไป กำจัดโดยเตาเผากากอุตสาหกรรมอันตรายด้วยวิธีการเผาด้วยความร้อนสูงที่ปลอดภัยต่อสิ่งแวดล้อมแห่งแรกและแห่งเดียวในประเทศไทย 
บริษัท เบตเตอร์ เวสท์ แคร์ จำกัด (ชื่อย่อ : BWC) ผู้ให้บริการรวบรวมขนส่งและกำจัดกากอุตสาหกรรมด้วยวิธีการที่เหมาะสมกับประเภทของกากอุตสาหกรรมแต่ละชนิด
บริษัท เอิร์ธ เท็ค เอ็นไวรอนเมนท์ จำกัด (ชื่อย่อ : ETC) ผู้ให้บริการผลิตและจัดจำหน่ายกระแสไฟฟ้า ภายใต้โครงการผลิตและจำหน่ายกระแสไฟฟ้าขนาด 9.4 เมกะวัตต์ จาก วัสดุอุตสาหกรรมไม่ใช้แล้วที่ไม่เป็นอันตรายรายแรกของประเทศไทย จ.สระบุรี ประกอบด้วย 4 บริษัทย่อย 
- บริษัท เอวา แกรนด์ เอ็นเนอร์ยี่ (ชื่อย่อ : AVA) 
- บริษัท สิริลาภา พาวเวอร์ (ชื่อย่อ :SIRI) 
- บริษัท รีคัฟเวอรี่ เฮ้าส์ (ชื่อย่อ :RH) 
- บริษัท ลิงค์ 88 เพาเวอร์  
บริษัท เบตเตอร์ เวิลด์ ทรานสปอร์ต จำกัด (ชื่อย่อ : BWT) ผู้ให้บริการขนส่งสิ่งปฏิกูลฯ ด้วยรถขนส่งและภาชนะบรรจุที่ได้มาตรฐาน และ 
บริษัท บี กรีน ดีเวลลอปเม้นท์ (ชื่อย่อ : BGreen) ประกอบกิจการพัฒนาและจัดสรรที่ดิน, ซื้อ - ขายอสังหาริมทรัพย์เพื่อประกอบกิจการโรงงานอุตสาหกรรม พาณิชยกรรม ในรูปแบบการนิคมอุตสาหกรรมและในรูปแบบอื่นที่มีลักษณะเดียวกัน 
บริษัท เบตเตอร์ เวิลด์ กรีน จำกัด (มหาชน) "(BWG) ประกอบกิจการภายใต้การดำเนินงานของ ศูนย์บริหารและจัดการกากอุตสาหกรรม" เลขที่ 140 หมู่ที่ 8 ตำบลห้วยแห้ง อำเภอแก่งคอย จังหวัดสระบุรี บนเนื้อที่ดินรวมประมาณ 271 ไร่ โดยมีระบบให้บริการครบวงจร ครอบคลุมการให้บริการการบริหารจัดการกากอุตสาหกรรมที่หลากหลาย ดังนี้
เจตจำนงเสรี

เจตจำนงเสรี  หมายถึงความสามารถในการเลือกกระทำสิ่งหนึ่งจากการกระทำต่าง ๆ ที่เป็นไปได้ โดยที่ไม่ถูกบังคับ 
ปัญหาเรื่องเจตจำนงเสรี เป็นหนึ่งในข้อถกเถียงหลักในอภิปรัชญา โดยเราอาจแบ่งจุดยืนต่อปัญหาดังกล่าวเป็น 2 ฝ่าย คือ 1. ฝ่ายที่เชื่อว่าการกระทำของเราล้วนถูกกำหนดโดยเหตุปัจจัย ซึ่งก็คือแนวคิดแบบนิยัตินิยม (determinism) 2. ฝ่ายที่เชื่อเราสามารถเลือกกระทำโดยเป็นอิสระจากเหตุปัจจัย ซึ่งก็คือแนวคิดแบบเสรีนิยมเชิงอภิปรัชญา (metaphysical libertarianism)
แนวคิดแบบนิยัตินิยมมักจะใช้การอ้างเหตุผลจากความสัมพันธ์เชิงสาเหตุ (causation) เพื่อปฏิเสธการมีอยู่ของเจตจำนงเสรี โดยจากกรอบคิดแบบวิทยาศาสตร์แล้ว เหตุการณ์ต่าง ๆ ที่จะเกิดขึ้นในอนาคตต่างถูกกำหนดจากเหตุปัจจัยในอดีตและกฎธรรมชาติ ในขณะที่แนวคิดแบบเสรีนิยมเชิงอภิปรัชญาพยายามที่จะปฏิเสธแนวคิดนิยัตินิยมเชิงสาเหตุ โดยอาจอ้างเหตุผลว่ามนุษย์มีสภาวะจิต (mental state) ที่เป็นอิสระจากความสัมพันธ์เชิงสาเหตุ เราอาจคิดใคร่ครวญผ่านเหตุผลจากนั้นจึงตัดสินใจว่าจะทำอะไร การมีสภาวะจิตดังกล่าวจึงเป็นการกำหนดตัดสินตัวเราเอง ซึ่งก่อให้เกิดการกระทำที่เกิดขึ้นจากเจตจำนงเสรีได้
นอกจากข้อถกเถียงดังกล่าว จุดยืนที่สนับสนุนเจตจำนงเสรียังอาจสร้างข้อถกเถียงเพิ่มเติม โดยเสนอว่า แม้แนวคิดนิยัตินิยมเชิงสาเหตุจะเป็นจริง แต่แนวคิดดังกล่าวก็ไม่ได้ขัดแย้งกับการมีอยู่ของเจตจำนงเสรี การอ้างเหตุผลในรูปแบบดังกล่าวเป็นจุดยืนแบบเข้ากันได้ (compatibilism) โดยจุดยืนดังกล่าวอาจให้เหตุผลว่า แนวคิดแบบนิยัตินิยมเป็นเงื่อนไขจำเป็นสำหรับการมีอยู่ของเจตจำนงเสรีด้วยซ้ำ เช่น ในกรณีที่เราจะเลือกทำอะไรบางอย่าง การที่เราเลือกกระทำสิ่งหนึ่งมากกว่าอีกสิ่งหนึ่ง เราก็ต้องอาศัยความจริงที่ว่า การเลือกที่แตกต่างกันถูกกำหนดไว้แล้วว่าจะนำไปสู่ผลลัพธ์ที่แตกต่างกัน (เช่น เรากินยาลดไข้ เพราะยาลดไข้เป็นเหตุที่ทำให้ไข้ของเราลดลง) ในแง่นี้ แนวคิดนิยัตินิยมและเจตจำนงเสรีจึงเป็นแนวคิดที่เข้ากันได้ และไม่ได้ขัดแย้งกันจริง ผู้ที่สนับสนุนจุดยืนดังกล่าวอาจมีทฤษฎีอธิบายที่แตกต่างกัน เช่น บางคนให้นิยามว่าเจตจำนงเสรีคือการที่การตัดสินใจในอดีตเป็นการตัดสินใจที่สามารถเปลี่ยนแปลงไปเป็นอย่างอื่นได้โดยไม่มีปัจจัยทางกายภาพมาขัดขวาง บางคนเสนอว่าเจตจำนงเสรีเป็นสมรรถภาพทางจิตใจ (psychological capacity) เช่น เป็นความสามารถในการชี้นำพฤติกรรมของตนเองด้วยเหตุผล
ประเด็นถกเถียงเรื่องเจตจำนงเสรีถือเป็นประเด็นที่เชื่อมโยงไปสู่คำถามอื่น ๆ ในทางจริยศาสตร์และในปรัชญาสังคม เช่น หากมีใครทำสิ่งที่ผิดศีลธรรม เราจำเป็นจะต้องระบุให้ได้ก่อนว่าการกระทำดังกล่าวเกิดขึ้นจากเจตจำนงเสรีหรือไม่ ซึ่งหากการกระทำดังกล่าวไม่ได้เกิดขึ้นจากเจตจำนงเสรี การกระทำดังกล่าวก็ย่อมมีความผิดน้อยลง หรือหากมีบุคคลมีอาการทางจิตที่ขัดขวางการมีเจตจำนงเสรี (เช่น โรคจิตเภท) บุคคลดังกล่าวก็ไม่สามารถที่จะมีความรับผิดชอบทางศีลธรรมได้
พหุเทวนิยม

พหุเทวนิยม  เป็นการบูชาหรือความเชื่อในพระเป็นเจ้าหรือเทพเจ้าหลายองค์ ถือเป็นเทวนิยมแบบหนึ่ง ซึ่งตรงข้ามกับเอกเทวนิยมที่เชื่อในพระเป็นเจ้าองค์เดียว ผู้ที่เชื่อแบบพหุเทวนิยมไม่ได้บูชาเทพเจ้าทุกองค์เสมอกัน แต่อาจบูชาเฉพาะองค์ใดองค์หนึ่งเป็นพิเศษก็ได้ (เรียกว่าอติเทวนิยม)
ศาสนาประเภทพหุเทวนิยม เช่น พหุเทวนิยมกรีกและโรมัน เทพปกรฌัมสลาฟ ศาสนาฮินดู ศาสนาชินโต ศาสนาพื้นบ้านจีน ลัทธิเต๋า เป็นต้น
บันเทิงคดี

บันเทิงคดี  คือเรื่องที่แต่งขึ้นโดยมุ่งให้ความบันเทิงแก่ผู้รับเป็นสำคัญ เรียบเรียงขึ้นจากการผสมกันระหว่างประสบการณ์ จินตนาการ และทฤษฎี หากผู้รับจะได้ข้อคิดในทางใดทางหนึ่ง ก็เป็นผลจากอารมณ์ของผู้รับเอง ผู้แต่งอาจจะตั้งใจหรือไม่ตั้งใจ แต่หากตั้งใจก็อาจใช้กลวิธีการนำเสนอประหนึ่งว่าไม่ตั้งใจ บันเทิงคดีอยู่ตรงข้ามกับสารคดี
ผลงานที่จัดเป็นบันเทิงคดีได้แก่เรื่องสั้น, นวนิยาย, การแสดงโชว์ (ซึ่งรวมถึงโอเปร่า, ละครเพลง, ละครเวที), ภาพยนตร์, การ์ตูน และเกมเล่นตามบทบาท 
บันเทิงคดีประเภทร้อยแก้ว สามารถแบ่งได้สามประเภทดังนี้
สกุลไคร้น้ำ

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
Homonoia เป็นสกุลของพืชมีดอกในวงศ์ Euphorbiaceae ประกอบด้วย 2 สปีชีส์ "H. retusa" พบในอินเดียตอนกลาง ส่วน "H. riparia" หรือไคร้น้ำ พบกระจายพันธุ์ตั้งแต่อินเดียจนถึงจีนไต้หวัน มาเลเซียเกาะนิวกินี มักพบตามริมฝั่งแม่น้ำ
วงศ์ย่อยถั่ว

วงศ์ย่อยถั่วหรือวงศ์ย่อยประดู่ หรือ Faboideaeเป็นวงศ์ย่อยของพืชมีดอกในวงศ์ Fabaceae หรือ Leguminosae บางครั้งเรียก Papilionoideae Faboideae เป็นได้ทั้งไม้ยืนต้น ไม้พุ่ม หรือไม้ล้มลุก ตัวอย่างสมาชิกได้แก่ ถั่วลันเตา ประดู่ พืชในวงศ์ย่อยนี้จะเกิดปมราก ดอกจะมีลักษณะเฉพาะที่เรียกดอกทรงดอกถั่ว 
สกุล.
สกุล "Faba" เป็นชื่อพ้องของสกุล "Vicia" ในที่นี้จะแสดงด้วยสกุล "Vicia".
<templatestyles src="Div col/styles.css"/>
หมายเหตุ.
<templatestyles src="Reflist/styles.css" />
วงศ์ย่อยสีเสียด

วงศ์ย่อยสีเสียด (ชื่อวิทยาศาสตร์: "Mimosoideae") เป็นวงศ์ย่อยของพืช (Leguminosae) ดอกมีลักษณะเด่นคือเห็นก้านชูเกสรตัวผู้ชัดเจน แบ่งเป็นสี่เผ่า ได้แก่ Acacieae Ingeae Mimoseae และ Mimozygantheae
อุณหภูมิวิกฤต

อุณหภูมิวิกฤต  ในอุณหพลศาสตร์ จุดวิกฤต (critical point) หรือ สถานะวิกฤต (critical state) คือจุดสิ้นสุดของเส้นโค้งสมดุล ของสถานะ หนึ่งในตัวอย่างคือจุดวิกฤตของของเหลว-ไอ (liquid–vapor critical point) ซึ่งเป็นจุดสิ้นสุดของเส้นโค้งความดัน-อุณหภูมิ ที่แสดงถึงเงื่อนไขที่ของเหลวและไอสามารถอยู่ร่วมกันได้ ในอุณหภูมิที่สูงขึ้น ก๊าซ จะเข้าสู่สถานะของไหลยิ่งยวด และไม่สามารถทำให้กลายเป็นของเหลวด้วยการใช้ความดันเพียงอย่างเดียวได้ ที่จุดวิกฤต ซึ่งกำหนดโดย "อุณหภูมิวิกฤต" "T"c และ "ความดันวิกฤต" "p"c ขอบเขตของสถานะจะหายไป ตัวอย่างอื่นๆ รวมถึงจุดวิกฤตของของเหลว-ของเหลว ในสารผสม และการเปลี่ยนสถานะแม่เหล็กเฟอร์โร เป็นพาราแม็กเนต ในกรณีที่ไม่มีสนามแม่เหล็กภายนอก อุณหภูมิคูรี
จูเนียล

ชเว ซอ-อา (ชื่อเดิม: ชเว จุน-ฮี) (ฮันกึล: 최준희; เกิด 3 กันยายน พ.ศ. 2536) มีชื่อในการแสดงว่า จูเนียล (Juniel) เป็นนักร้อง, นักแต่งเพลงชาวเกาหลีใต้ และเป็นนักร้องหญิงเดี่ยวคนแรกของค่ายเอฟเอ็นซีเอนเตอร์เทนเมนต์ ภายใต้สังกัดเดียวกันกับวงดนตรีอย่าง F.T.Island, CNBLUE และเกิร์ลกรุป เอโอเอ
ประวัติ.
จูเนียล เริ่มต้นบนเส้นทางสายดนตรีด้วยการเป็นนักร้องที่ประเทศญี่ปุ่นช่วงระยะเวลาหนึ่ง ก่อนจะเริ่มต้นเดบิวต์ในประเทศเกาหลีใต้ บ้านเกิดของเธอเองอย่างเป็นทางการในวันที่ 7 มิถุนายน พ.ศ. 2555 กับมินิอัลบั้ม "My First in June" ช่วงที่เป็นนักร้องที่ประเทศญี่ปุ่นนั้น จูเนียลเป็นที่รู้จักในชื่อของ "จูนี่ (Junie)" ก่อนจะมาเปลี่ยนชื่อในภายหลังเป็น "จูเนียล (Juniel)" ซึ่งมาจากชื่อเดิม Junie เติม L จากคำว่า "Love" เข้าไปเป็นตัวท้ายจนกลายเป็นชื่อว่า Juniel อย่างที่ใช้อยู่ในปัจจุบัน 
หลังจากเดบิวต์ในบ้านเกิดอย่างเป็นทางการในวันที่ 27 ธันวาคม พ.ศ. 2555 ทางต้นสังกัดก็ได้ออกมาประกาศชื่อแฟนคลับของจูเนียลอย่างเป็นทางการในชื่อ "Banila" ที่มาจากการโหวตของเหล่าแฟนๆของจูเนียลในแฟนคาเฟ่ของเธอ สำหรับ Banila เป็นชื่อที่มาจากการรวมกันของคำว่า "Vanilla" สื่อถึงความหอมหวานรวมกับคำว่า "Banini" ชื่อกีตาร์ตัวโปรดของเธอ และชื่อเพลงเกาหลีเพลงแรกในอัลบั้มของเธออย่าง "Illa Illa" โดยเมื่อรวมกันแล้วชื่อแฟนคลับ Banila จึงมีความหมายว่า แฟนคลับจะเป็นเหมือนรักแรกของเธอ และเป็นดั่งของล้ำค่าจะอยู่เคียงข้างเธอเสมอ 
ในปีพ.ศ. 2559 จูเนียลประกาศในสื่อสังคมออนไลน์ของเธอว่า เธอได้เปลี่ยนชื่อจริงของเธอจาก "ชเว จุน-ฮี" เป็น "ชเว ซอ-อา"
คู่คูเปอร์

คู่คูเปอร์ (Cooper pair) กลไกของการเกิดสภาพนำยวดยิ่งเกิดจากการดึงดูดกันของอิเล็กตรอนสองตัวภายใต้เงื่อนไขที่เหมาะสม โดยอันตรกิริยาแบบดึงดูดระหว่างอิเล็กตรอนสองตัวภายในตัวนำยวดยิ่ง อาศัยโฟนอนเป็นสื่อกลางในการจับคู่อิเล็กตรอน โดยอิเล็กตรอนที่สามารถจะจับคู่กันได้จะต้องมีโมเมนตัมและสปินตรงข้ามกัน ในฟิสิกส์สสารอัดแน่น (condensed matter physics), คู่คูเปอร์หรือคู่ BCS คือคู่ของอิเล็กตรอน (หรือเฟอร์มิออนอื่น ๆ) ที่ถูกยึดเหนี่ยวเข้าด้วยกันที่อุณหภูมิต่ำในลักษณะที่มีความแน่นอน ผู้ที่ได้อธิบายในเรื่องนี้ไว้เป็นคนแรกในปี ค.ศ. 1956 โดยนักฟิสิกส์ชาวอเมริกันชื่อ ลีออน คูเปอร์ (Leon Cooper) คูเปอร์แสดงให้เห็นว่าการดึงดูดขนาดเล็กโดยพลการระหว่างอิเล็กตรอนในโลหะสามารถก่อให้เกิดสถานะจับคู่ของอิเล็กตรอนที่มีพลังงานต่ำกว่าระดับพลังงานแฟร์มี
ความเป็นมาคู่คูเปอร์.
จากการทดลองพบปรากฏการณ์ไอโซโทป (Isotope effect) ที่อุณหภูมิวิกฤต โดยจะมีค่าแปรผันกับมวลของไอโซโทปที่เป็นโครงสร้างของแลตทิซและไอออนของแลตทิซ ซึ่งจะมีความสัมพันธ์กับความถี่การสั่นของแลตทิซด้วย ดังนั้นกลไกหลักของการเกิดสภาพนำยวดยิ่ง จึงไม่ได้เกิดจากอิเล็กตรอนแต่เพียงอย่างเดียว แต่ต้องมีอิทธิพลของการสั่นของแลตทิซหรือโฟนอนเข้ามาเกี่ยวข้องด้วย ทำให้เกิดเเนวความคิดที่ให้โฟนอนเป็นตัวกลางทำให้อิเล็กตรอนสองอนุภาคอยู่ใกล้กันเข้ามาดึงดูดกันในช่วงเวลาสั้น ๆ ได้ โดยขนาดของแรงดึงดูดนี้จะมีขนาดมากกว่าแรงผลักคูลอมบ์
โดยอิเล็กตรอนโมเมนตัม <math>P_1</math> ปล่อยโฟนอนที่มีโมเมนตัมขนาด <math>{\hbar k}</math> เหลือโมเมนตัมขนาด <math>P^'_1</math> ดังนั้น <math>P^'_1 = P_1 - {\hbar k}</math> และโฟนอนถูกดูดกลืนโดยอิเล็กตรอนอีกอนุภาคที่มีโมเมนตัม <math>P_2</math> ทำให้ได้โมเมนตัม ใหม่เป็น <math>P^'_2</math> โดย <math>P^'_2 = P_2 - {\hbar k}</math> ของกระบวนการดังกล่าว จะให้แอมพลิจูดของการกระเจิงมีค่าเป็นลบ (แบบดึงดูดกัน) เมื่อ <math>\epsilon(P_1) - \epsilon(P^'_1) « {\hbar \omega_D} (k)</math> โดย <math>{\hbar \omega_D} (k)</math>เป็นความถี่ของการสั่นของแลตทิซ และเมื่ออันตรกิริยาไม่ขึ้นกับค่า <math>k</math> ใน S - state จึงอาจกล่าวได้ว่าอันตรกริยาแบบดึงดูดกันของอิเล็กตรอนสองอนุภาคแบบนี้สามารถเกิดขึ้นได้เมื่ออิเล็กตรอนมีพลังงานในช่วงแคบ ๆ ใกล้กับผิวเฟอร์มิเท่านั้น
แม้ว่าคูเปอร์จะพบว่าอิเล็กตรอนสองอนุภาคสามารถดึงดูดกันได้โดยอาศัยโฟนอนเป็นตัวกลาง แต่อันตรกริยาที่เกิดขึ้นจะไม่รุนแรงเพียงพอทำให้เกิดสถานะยึดเหนี่ยว (Bound state) ได้จนกระทั่ง ในปี 1956 คูเปอร์ จึงสามารถอธิบายการเกิดสถานะยึดเหนี่ยวได้ โดยพบว่าอิเล็กตรอนที่มีพลังงานใกล้ผิวเฟอร์มิเท่านั้นที่สามารถเกิดการจับคู่โดยอาศัยโฟนอนเป็นตัวกลางแล้วเกิดสถานะยึดเหนี่ยวได้ และคู่ของอิเล็กตรอนนี้ จะมีลักษณะเป็นกึ่งอนุภาค (Quasiparticle) ที่สถานะพื้นของแต่ละคู่มีผลรวมโมเมนตัมและสปินเท่ากับศูนย์ เรียกการจับคู่แบบนี้ว่า คู่คูเปอร์ (Cooper pair)
ตำบลน้ำใส

ตำบลน้ำใส เป็นตำบลแห่งหนึ่งในอำเภอจตุรพักตรพิมาน จังหวัดร้อยเอ็ด ตั้งอยู่ทางทิศตะวันออกเฉียงเหนือของอำเภอจตุรพักตรพิมาน
ภูมิศาสตร์.
ตำบลน้ำใสตั้งอยู่ทิศตะวันออกเฉียงเหนือของอำเภอจตุรพักตรพิมาน ห่างจากที่ว่าการอำเภอประมาณ 13 กิโลเมตร เป็นตำบลที่มีการคมนาคมสะดวกพอสมควร มีถนนติดต่อกับตำบลอื่นทุกตำบล โดยถนนสายหลักเป็นถนนลาดยาง สามารถขนส่งสินค้าเข้าตัวเมืองได้อย่างสะดวก
ลักษณะภูมิประเทศ ส่วนใหญ่เป็นที่ราบโล่ง ดินเป็นดินร่วนปนทราย ซึ่งเหมาะกับการทำเกษตรกรรม โดยมีแหล่งน้ำที่สำคัญ คือ ห้วยกุดน้ำใส หนองขุมดิน หนองทุ่ม หนองแก และหนองนกเขียน
ภูมิอากาศ.
อากาศโดยส่วนใหญ่ของตำบลน้ำใสร้อนและแห้งแล้ง เนื่องจากมีแหล่งป่าไม้จำนวนน้อย
หมู่บ้าน.
ตำบลน้ำใสแบ่งออกเป็น 10 หมู่ 7 หมู่บ้าน ดังนี้
ประวัติ.
ตำบลน้ำใสอำเภอจตุรพักตรพิมานจังหวัดร้อยเอ็ด เดิมมีพ่อขุนศรีกับพวกรวม 12 ครอบครัว มีกลุ่มคนแตกศึกมาพักที่นี้ครั้งสมัยพระวอ พระตา หยุดพักที่ข้างลำห้วยเพราะเห็นว่าน้ำในห้วยใสสะอาดอีกทั้งมีปลามากมาย น้ำในห้วยสามารถนำมากดื่มได้ ห้วยกุดน้ำใสเป็นแหล่งอาหารที่อุดมสมบูรณ์จึงตั้งบ้านเรือนที่บริเวณนั้นต่อมาเผ่าต่าง ๆ ก็อพยพตามมาอยู่ที่แห่งนี้ เช่น ชนเผ่าข่า ขอม จีน เขมร และลาว ทำนาเป็นอาชีพหลัก ปลูกผักบ้าง จึงก่อตั้งหมู่บ้านใน พ.ศ. 1828 ตั้งชื่อหมู่บ้านว่า บ้านกุดน้ำใส มีพ่อขุนศรีเป็นหัวหน้าหมู่บ้าน หลังตั้งหมู่บ้านเสร็จ ชาวบ้านคิดว่ายังขาดที่พึ่งทางจิตใจจึงก่อตั้งวัดขึ้นชื่อ
วัดป่าน้ำใส มีพระครูลูกแก้วประจำวัดต่อมาพระครูลูกแก้วมรณภาพวัดก็กลายเป็นวัดร้างพ.ศ. 2501ได้ยกฐานะเป็นวัดอีกครั้งและในปีพ.ศ. 2504 มีพระง่อง จนตสีโล เป็นเจ้าอาวาส จึงเรียกชื่อวัดเป็น วัดบ้านน้ำใส ตั้งแต่นั้นมาคนเพิ่มมากขึ้นหมู่บ้านจึงแยกออกเป็น 2 หมู่ ก่อนนี้บ้านน้ำใสเป็นส่วนหนึ่งของตำบลดงแดง ต่อมาแยกออกเป็นตำบลน้ำใส
สากลวิทยาลัยภูมินท์นีติศาสตร์และวิทยาศาสตร์เศรษฐกิจ

สากลวิทยาลัยภูมินท์นีติศาสตร์และวิทยาศาสตร์เศรษฐกิจ ("สากลวิทฺยาลัยภูมินฺทนีติสาสฺตฺรนิงวิทฺยาสาสฺตฺรเสฎฺฐกิจฺจ"; อักษรย่อ : ស.ភ.ន.វ.ស. (ส.ภ.น.ว.ส.), : RULE) เป็นสถาบันอุดมศึกษาแห่งแรกของกัมพูชา ก่อตั้งในปี ค.ศ. 1949 โดยใช้ชื่อว่า วิทยาสถานชาตินีติศาสตร์ นโยบาย และเศรษฐกิจ ("วิทฺยาสฺถานชาตินีติสาสฺตฺร นโยบาย นิง เสฎฺฐกิจฺจ") ในปี ค.ศ. 1957 ได้มีพระราชกฤษฎีกา ประกาศให้วิทยาสถานมีฐานะกลายเป็นเป็นคณะ แต่ในภายหลังได้ยกฐานะเป็นมหาวิทยาลัยในปี ค.ศ. 2003 ภายใต้ชื่อปัจจุบัน เพื่อเป็นเครื่องบ่งชี้ว่ามหาวิทยาลัยมุ่งเน้นการเรียนการสอนที่ไปที่นิติศาสตร์และเศรษฐศาสตร์เป็นหลัก แต่อย่างไรก็ดี ภายหลังมหาวิทยาลัยก็ได้เปิดการเรียนการสอนในสาขาอื่นด้วย โดยปัจจุบันมหาวิทยาลัยมี 4 คณะ 2 บัณฑิตวิทยาลัย และหนึ่งศูนย์สำหรับฝึกนักกฎหมาย ปัจจุบันมหาวิทยาลัยได้รับการยอมรับว่าเป็นสถาบันอุดมศึกษาแห่งที่มีชื่อเสียงด้าน นิติศาสตร์ เศรษฐศาสตร์ และการบริหารธุรกิจ
บุคคลากรและการเรียนการสอน.
ในปี ค.ศ. 2011 ถึง ค.ศ. 2012 มีนักศึกษา 17,992 คน มีสัดส่วนนักศึกษาหญิง 42.8 % โดยแบ่งเป็นนักศึกษาปริญญาตรี 16,239 คน สัดส่วนนักศึกษาหญิง 44 % ส่วนนักศึกษาระดับบัณฑิตศึกษา 1,753 คน มีสัดส่วนนักศึกษาหญิง 25.7 % มีนักศึกษาต่างชาติ 29 คน ทั้งจาก ลาว เวียดนาม เกาหลีใต้ และฝรั่งเศส 
นอกจากนี้ นับจากปี ค.ศ. 1993 มหาวิทยาลัยยังได้ส่งนักศึกษาที่มีความสามารถไปศึกษาต่อยังต่างประเทศรวมแล้วกว่า 1,015 คน โดนเฉพาะปี ค.ศ. 2011 ถึง ค.ศ. 2012 มหาวิทยาลัยได้ส่งไปแล้ว 57 คน โดยมีสัดส่วนนักศึกษาหญิง 24 คน และมหาวิทยาลัยยังได้ส่งเสริมนักศึกษาที่มีความสามารถโดดเด่นด้านกฎหมายไปแข่งขันในระดับนานาชาติ ทั้งในสหรัฐอเมริกา ไอร์แลนด์ ฮ่องกง ซึ่งก็ได้ผลการตอบรับมาเป็นอย่างดี 
ในปี ค.ศ. 2012 มหาวิทยาลัยมีอาจารย์เต็มเวลา 98 คน อาจารย์พิเศษ 395 คน อาจารย์ต่างชาติที่มาแลกเปลี่ยน 69 คน อาจารย์ต่างชาติประจำ 17 คน และเจ้าหน้าที่ 195 คน (หญิง 50 คน) ซึ่งแบ่งเป็นเจ้าหน้าที่ประจำ 115 คน (หญิง 24) และเจ้าหน้าชั่วคราว 80 (หญิง 26) 
การเรียนการสอนเป็นระบบสองภาคการศึกษา กำหนดเวลา 4 ปี (8 ภาคการศึกษา) สำหรับระดับปริญญาตรี และ 2 ปี (6 ภาคการศึกษา) สำหรับปริญญาโท โดยมีเงื่อนไขการรับเข้าเรียนดังนี้
ระดับปริญญาตรี.
ผู้สมัครต้องจบการศึกษามัธยมปลาย หลักสูตรในระดับปริญญาตรีได้แก่ 
ระดับบัณฑิตศึกษา.
ผู้สมัครที่สำเร็จการศึกษาระดับปริญญาตรีด้านนิติศาสตร์ เศรษฐศาสตร์ และสาขาอื่นที่เกี่ยวข้อง หรือผู้สมัครที่จบปริญญามหาบัณฑิต หรือ ปริญญาเอกสาขาใดก็ได้สามารถเข้าเรียนได้โดยตรง ระดับบัณฑิตศึกษามีหลักสูตรดังนี้คือ 
ความร่วมมือทางวิชาการ.
มหาวิทยาลัยมีความร่วมมือทางวิชาการกับมหาวิทยาลัยและสถาบันวิจัยต่างชาติ 19 แห่ง จาก ลาว ฝรั่งเศส ญี่ปุ่น เกาหลีใต้ เวียดนาม สหรัฐอเมริกา และไทย โดยมีการให้ทุนการศึกษาแก่นักศึกษาของมหาวิทยาลัยเฉลี่ยประมาณปีละ 30 ทุน สถาบันการศึกษาที่ให้ความร่วมมือและมอบทุนการศึกษาแก่นักศึกสากลวิทยาลัยภูมินท์นีติศาสตร์และวิทยาศาสตร์เศรษฐกิจ ได้แก่